Adio “Al Italija“, posljednji poziv za let - BIGportal.ba\n14 Oktobra, 2021 14 Oktobra, 2021 068\nItalijanski nacionalni avio-prevoznik “Al Italija” večeras će poslednji put prevoziti putnike. Let od Kaljarija do Rima označiće kraj 74 godina duge istorije. Uniforme zelene, bele i crvene boje je dizajnirao Đorđo Armani, a “Al Italija” je prva avio-kompanija na svetu kojom je leteo papa, avionom sa imenom “Prvi pastir”.\nTužan dan za zaposlene u “Al Italiji”, od kojih većina neće biti ponovo zaposlena kada avion novoformirane kompanije poleti u petak.\nDanašnji dan je emotivan za mnoge Italijane koji su bankrotiranu avio-kompaniju i njen kultni logotip “A” na repu videli kao simbol nacionalnog ponosa.\nPriča o “Al Italiji” je počela 16. septembra 1946. godine, godinu dana nakon rata, kada je ta kompanija osnovana kao Aerolinee Italiane Internazionali, koju su finansirali italijanska vlada i Britiš Juropijan Ervejz u aranžmanu od 60 i 40 odsto.\nUbrzo je letove proširila na zemlje širom Evrope, a prvi interkontinentalni letovi započeli su 1948. godine, između Milana i Južne Amerike.\nPoslednjeg dana oktobra 1957. “Al Italija” se spojila sa “Linee Aeree Italiane”.\nKrila Italije i dizajn Đorđa Armanija\nMeđutim, ostala je poznata po popularnom imenu – kombinaciji italijanskih reči za krila i Italije (“ali” i “Italia”).\nDo 1960. godine prevezla je milion putnika i postala prva evropska avio-kompanija koja se potpuno preselila u eru mlaznih aviona.\n“Al Italija” je imala uniforme zelene, bele i crvene boje koje je dizajnirao Đorđo Armani i bila je to prva avio-kompanija na svetu kojom je leteo papa, avionom poznatim pod imenom “Prvi pastir”.\nOd prvih 10.000 putnika 1947. godine, kompanija je do 1990-ih prevozila 25 miliona putnika godišnje.\nItalijanski avio-prevoznik se često borio sa profitabilnošću, ali ga je vlada često spasavala.\nTa finansijska podrška prestala je 2006. godine kada je EU prekinula tu praksu.\nTokom narednih godina, “Al Italija” je prolazila kroz razne neuspešne investicione ugovore pokušavajući da smanji troškove, a sve usled predstojećeg bankrota i štrajkova sindikalnih organizacija.\nVlada je nastavila da spasava kompaniju putem hitnih kredita, kršeći pravila EU, ali je poslednji udarac nanet pandemijom koronavirusa i karantinima u kojima su bili mnogi delovi Italije.\nProdaja karata prestala 25. avgusta\n“Al Italija” je prestala sa prodajom karata 25. avgusta, do lansiranja ITA-e, nove aviokompanije 15. oktobra.\nNovi avio-prevoznik će naslediti samo deo letova kompanije “Al Italija” – dobiće 85 odsto slotova stare kompanije na milanskom aerodromu “Linate” i 43 odsto mesta u “Fiumicinu” u Rimu.\nOd 11.000 zaposlenih u “Al Italiji”, 2.800 će ove godine biti zaposleno u vazduhoplovnoj jedinici ITA-e, a verovatno će se broj povećati na 5.750 do 2025. godine.\nITA će u početku opsluživati 44 destinacije kada sutra počne s radom, a planirano je da se broj destinacija proširi na 74 do 2025. godine.


"Prema planu koji je napravljen, jasno su definisani najugroženiji - to su zdravstveni radnici, zatim svi koji su zaposleni u staraèkim domovima, pa onda i sami korisnici staraèkih domova", rekao je Kon.\n"Jasno je do detalja šta je prioritet. Sada do detalja treba da se dogovori distribucija i upotreba tih vakcina. To æe zahtevati dobru usaglašenost svih. Vakcina je obavezujuæa za sve koji rade sa pacijentima, naroèito sa onim non kovid", rekao je Kon.\n"Ja sam spreman, mislim da bi to bilo dobra poruka, ali æemo raditi prema operativnom planu. Odreðene su i faze po kojima æe se vakcinisati u zavisnosti i od broja doza vakcina", naglasio je Kon.\n"Preko 20.000 je kolièina koja je odobrena, ovo je samo prvi deo, to je konkretno što se tièe ove vakcine. Posle sledi u januaru, februaru."\n"Slušam naše eminentne struènjake koji zbunjuju kada je reè o vakcini. Nije njihovo a ni moje da prièam o tome. Ova država ima regulatorno telo, a to je ALIMS i niko više. Koja god vakcina dobije njihov sertfikat - bilo koju æu primiti", rekao je Kon.\nKaže da èak i ako 20 odsto stanovništva primi vakcinu, dovoljno je za kolektivni imunitet.\nKada je reè o ostalim vakcinama, kineskoj i ruskoj, kaže da bi on izabrao bilo koju koja bude ponuðena.\nŠta je sa merama?\n"Moram da kažem da medicinski deo Kriznog štaba nikako nije podržao popuštanje mera. Postoje drugi argumenti, recimo iz Privredne komore i Grada Beograda, koji su prevagnuli. Ja kad èujem njihove argumente, naježim se. Isto kao što se svi naježe kad èuju argumente medicinskog dela i o popunjenosti bolnica", rekao je Kon.\nKada je reè o Novoj godini, kaže da je nerealno da neko misli da u ovoj situaciji može da se slavi kao prethodnih godina.\n"Ti što rezervišu, zatvaraju oèi pred realnošæu. Nije realno - ne mogu ništa više da kažem. Važno je da se ukrste mišljenja na Kriznom štabu. Ne znam ko æe da brani mišljenje da može da se slavi Nova godina normalno.\nKada je reè o otvaranju granica, kaže da nije moglo ranije iz politièkih razloga.\n"To nek objašnjava neko drugi", rekao je Kon, navodeæi da razume državu i da je potreban balans.\n"Apelujem da se izlazi i sa nemedicinskim argumentima", naglasio je.\nDodao je da nigde ne æuti i da svugde saopštava jasno šta misli, te da misli da se èlanovi Kriznog štaba meðusobno uvažavaju i slušaju.\n"Mislim da je vrlo bitno objašnjavati taj ekonomski deo", zakljuèio je


Kiša odgodila proljećnu sjetvu u Trebinju | Trebinje Live\nKiša odgodila proljećnu sjetvu u Trebinju\nProljećna sjetva u Trebinju kasni zbog loših vremenskih uslova, a poljoprivrednicima je ostalo još dvadesetak dana da posade povrtlarske kulture u optimalnom roku. To je i krajnji rok da se obave zimski poslovi u vinogradima i voćnjacima.\nU Odjeljenju za privredu gradske uprave Trebinje kažu da je 15. april krajnji rok za poljoprivredne kulture u trebinjskom kraju, a ni vinogradari ni voćari, zbog svakodnevne kiše, nisu obavili poslove koji su odavno trebalo da budu završeni.\nOvakve vremenske prilike posebno ne pogoduju kajsiji, šljivi, djelimično trešnjama i višnjama, gdje je je već krenula vegetacija, a nije se provela hemijska zaštita, što može prouzrokovati bolesti i štete na ovim voćkama.\n– Sadnja povrtlarskih kultura već je trebalo biti zavšena na lokalitetima gdje nema sistema za navodnjavanje. Još ima vinograda gdje nije rezidba završena, a ni voćari nisu obavili rezidbu. Ovo je vrijeme zaštite hemijskim sredstvima, ali loši vremenski uslovi ne dozvoljavaju ni taj posao – kaže Rade Drinjak, stručni saradnik za poljoprivredu.\nDrinjak navodi da je rano davati ocjene kakva će biti ova godina za poljoprivrednike, jer će sve zavisiti od vremenskih prilika u dva najvažnija vegetaciona mjeseca, aprilu i maju.\nNajviše trebinjskih poljoprivredika i ove sezone je zainteresovano za sadnju krompira koji bi trebao biti zasađen na 350 hektara, oko 400 hektara će se naći pod drugim povrtlarskim kulturama, a preko 300 hektara pod krmnim biljem žitaricama i ljekovitim biljem.\nDrinjak je podsjetio da je grad Trebinje poljoprivrednicima dao u zakup oko 112 hektara obradivih površina, a na jednom dijelu već ovog proljeća će biti novi zasadi povrća i krmnog bilja.\nGrad Trebinje je preko Agrarnog fonda u proteklih godinu dana investirao oko pola miliona KM za razvoj poljoprivrede.\nHercegovačka kuća Na godišnjiici obilježavanja rada ovog fonda gradnonačelnik Trebinja Luka Petrović je rekao da je Agrarni fond dijelio mini grantove građanima putem javnih poziva, priveo 85 dunuma zemlje namjeni, dao zemljište u zakup, pomagao stočarima da obnove objekte za smještaj stoke i subvencionisao troškove električne energije za udruženja korisnika voda.\nPetrović je istakao da će do 1. maja biti objezbijeđeni traktor, freza sa priključcima i prikolice koje će biti davane poljoprivrednicima besplatno na korištenje.\nOn je napomenuo da je u okviru Agrarnog fonda otvorena i „Hercegovačka kuća“, gdje se prodaju domaći proizvoda, a koja će uskoro biti i u Banjaluci, te da je u toku nabavka opreme koja će služiti za ispitivanje kvaliteta poljoprivrednih proizvoda koji će raditi Institut za javno zdravstvo.\nU Agrarnom fondu navode da je broj poljoprivednika u Trebinju porastao za oko 20 procenata i najavljuju nabavku mašine za privođenje zemljišta kulturi na inicijativu gradonačelnika Trebinja uz pomoć resornog ministarstva, kao i nove sisteme navodnjavanja i dovođenja vode na površine koje se sada nisu navodnjavale.\nAgrarni fond postavio je hladnjače na tri lokaliteta u okolini Trebinja, a od ove sezone počinje organizovani otkup svih viškova poljoprivrednih proizvoda.


Izvor: NoviMagazin.rs, 19.Okt.2020, 12:10\nMinistar odbrane Aleksandar Vulin obišao je privremenu kovid bolnicu u beogradskoj Areni, koja je od danas ponovo aktivirana zbog rasta broja obolelih od koronavirusa u Srbiji.\n"Vojska Srbije je, prateći razvoj epidemiološke situacije, još jednom pripremila Arenu za prihvat pacijenata. Mi smo spremni da to uradimo odmah, čim medicinske vlasti to zatraže. Ovde su isti oni ljudi koji su izdržali i pobedili prva dva talasa. Oni su spremni, obučeni, potpuno snabdeveni >> Pročitaj celu vest na sajtu NoviMagazin.rs << svim potrepštinama, a sve što je neophodno, ovde je na raspolaganju lekarima i tehničarima", rekao je Vulin nakon obilaska.\nKako se navodi u saopštenju Ministarstva odbrane, Vulin je medicinskom osoblju zahvalio na ogromnom radu i istakao da je ponosan jer tokom svih meseci rada privremene kovid bolnice u Areni nije bilo zaraženih lekara, tehničara niti higijenskog osoblja, upravo zato jer su svu oni znali kako treba raditi u takvim okolnostima.\n"Mi znamo kako se to radi i molimo pacijente da nas slušaju, da budu strpljivi, pažljivi, disciplinovani i pobedićemo. Arena je spremna. Uslovi su najbolji mogući, ali ako hoćete da izbegnete virus, nosite masku, vodite računa o tim malim stvarima koje mogu da pobede ovu veliku pošast", rekao je Vulin.\nTokom vikenda obavljeno je čišćenje i dezinfekcija privremene kovid bolnice a postavljeni su i dodatni kreveti i neophodna dijagnostika.\nPrema rečima glavnog medicinskog koordinatora te bolnice potpukovnika Predraga Bogdanovića, smeštajni kapacitet proširen je za 150 novih kreveta raspoređenih na trećoj etaži hale te je sada za lečenje u Areni na raspolaganju ukupno 510 ležajeva.\nPacijenti u privremenoj kovid bolnici u svakom trenutku moći će da računaju na 24-časovnu negu, naveo je Bogdanović i dodao da će tu biti primani pacijenti koji imaju potrebe za bolničkim lečenjem.\nBeta Video: Ministarstvo odbrane: Ponovo aktivirana privremena kovid bolnica u beogradskoj Areni\nPrivremena bolnica na stadionu u Varšavi\nIzvor: Radio Slobodna Evropa, 19.Okt.2020\nPoljska planira da otvori privremenu bolnicu na nacionalnom stadionu u Varšavi usled rasta broja zaraženih virusom korona i preopterećenja sistema zdravstvene zaštite, saopštila je danas administracija. "Tokom vikenda, premijer Mateuš Moravjecki naredio je da se pripremi prva privremena bolnica...


Upozorenje na mogući hemijski napad u Idlibu\n"Stanovnik Serakeba, naselja u sirijskoj provinciji Idlib, pozvao je telefonom sinoć ruski Centar za pomirenje i upozorio da bi tamo mogao da bude izveden napad hemijskim oružjem kako bi se jednom stranom TV kanalu obezbedio snimak", navodi se u saopštenju, prenosi Tas.\nStanovnik Serakeba je rekao da su pripadnici grupe Džabhat el Nusra juče sa tri automobila doneli u taj grad više od 20 boca sa otrovnim gasom hlorinom i opremu za ličnu zaštitu.\n"Pozivalac je naveo da su pripadnici grupe Beli šlemovi nosili opremu za ličnu zaštitu dok su uvežbavali pružanje prve pomoći civilima koji pretrpe trovanje hemijskom supstancom", navodi ruski Centar.\nSve to pokazuje da teroristi Džabhat el Nusre i članovi grupe Beli šlemovi pripremaju hemijski napad s namerom da za taj napad okrive sirijsku vladu, stoji u saoštenju.\nKako se napominje, stanovnik Serakeba koji je pozvao telefonom, tvrdi da su sve te postupke snimili profesionalni reporteri koji su koristili mikrofon sa oznakom Si-En-En dok su komentarisali o akcijama pripadnika Belih šlemova, povremeno se konsultujući s nekim ljudim putem satelitskog telefona, na engleskom jeziku.\n"Informacije pristigle iz provincije Idlib izazvale su izbiljnu zabrinutost", zaključuje ruski Centar za pomirenje u Siriji.\nTri meseca "žutih prsluka", i danas protesti 7


Islamska zajednica u BiH traži objašnjenje Slovenije: Zabrinjavaju izjave vaših političara o izgradnji džamije\nNaslovnica Bosna PRESS Islamska zajednica u BiH traži objašnjenje Slovenije: Zabrinjavaju izjave vaših političara o...\nKancelarija Reisu-l-uleme danas je izdala saopćenje povodom skandaloznih izjava Branka Grimsa, zastupnika u Parlamentu Slovenije. U saopćenju se kaže:\n– Islamska zajednica u BiH izražava svoju zabrinutost izjavama gospodina Branka Grimsa, zastupnika Slovenske demokratske stranke da je džamija, koja se gradi u Ljubljani, potencijalni sigurnosni rizik s obzirom da se financira donacijama arapskih zemalja u kojima dominira „radikalna struja islama“.\nIslamska zajednica će zatražiti od Ambasade Republike Slovenije pojašnjenje ovih stavova, s upitom da li oni predstavljaju zvaničan stav države Slovenije, s obzirom da gospodin Grims vodi parlamentarni Odbor za kontrolu sigurnosnih službi.\nMešihat IZ u Sloveniji djeluje u okviru Islamske zajednice u BiH i poruke ovakve vrste se i u Sloveniji i u BiH primaju s jednakom zabrinutošću, stoji na kraju saopćenja upućenog iz Kancelarije Reisu-l-uleme.\nDirektor Uprave za vanjske poslove i dijasporu Rijaseta IZ u BiH Razim Čolić je u telefonskom razgovoru sa ambasadorom Republike Slovenije nj.e. Iztokom Grmekom u BiH dobio uvjeravanja da stavovi gospodina Branka Grimsa ne predstavljaju zvanične stavove Republike Slovenije.


Kako podnijeti zahtjev za pomoć u liječenju?\nFederalno ministarstvo za pitanja boraca i invalida odbrambeno-oslobodilačkog rata početkom svake kalendarske godine objavljuje Javni poziv za podnošenje zahtjeva za ostvarivanje prava na dodjelu sredstava za pomoć u liječenju boraca iz Budžeta Federacije Bosne i Hercegovine.\nZahtjev za pomoć u liječenju možete preuzeti nakon što Javni poziv bude objavljen na službenoj internet-stranici Ministarstva ili u dnevnim novinama. Ispod Javnog poziva na stranici, nalazi se aplikacioni formular kojeg, osim na web stranici, možete preuzeti i na Protokolu Ministarstva (kancelarija broj 2), Hamdije Čemerlića 2, 71 000 Sarajevo.\nPopunjen formular sa potrebnom dokumentacijom možete predati lično, na Protokol Ministarstva ili poslati poštom na adresu: Federalno ministarstvo za pitanja boraca i invalida odbrambeno-oslobodilačkog rata, Hamdije Čemerlića 2, 71000 Sarajevo.\nKako podnijeti zahtjev za naknadu troškova dženaze ili sahrane užeg člana porodice?\nFederalno ministarstvo za pitanja boraca i invalida odbrambeno-oslobodilačkog rata početkom svake kalendarske godine objavljuje Javni poziv za podnošenje zahtjeva za ostvarivanje prava na dodjelu sredstava za sufinansiranje troškova sahrana i dženaza pripadnika braniteljskih populacija iz Budžeta Federacije BiH.\nZahtjev za pomoć u liječenju možete preuzeti nakon što Javni poziv bude objavljen na službenoj internet-stranici Ministarstva ili u dnevnim novinama. Ispod Javnog poziva na stranici, nalazi se aplikacioni formular koji možete preuzeti i ovdje, ali i na Protokulu Ministarstva (kancelarija broj 2), Hamdije Čemerlića 2, 71 000 Sarajevo.\nNa koji način mogu podnijeti zahtjev za izdavanje Uvjerenja o neučešću u Armiji RBiH i HVO-e u periodu od 1992. do 1995. godine?\nZahtjev za izdavanje Uvjerenja o neučešću u Armiji RBiH i HVO-e u periodu od 1992. do 1995. godine možete podnijeti Vi lično ili osoba koju ovlastite na Protokol Ministarstva u ulici Hamdije Kreševljakovića br. 98a, 71 000 Sarajevo (preko puta turbeta „Sedam braće“) ili poslati poštom na adresu: Federalno ministarstvo za pitanja boraca i invalida odbrambeno-oslobodilačkog rata, Hamdije Kreševljakovića 98 a, 71 000 Sarajevo.\nZahtjev mora sadržavati tačne podatke o Vama: Ime, ime oca, prezime, datum i mjesto rođenja, JMBG, trenutno mjesto prebivališta, prebivalište u periodu 1992.-1995., te svrhu izdavanja Uvjerenja.\nNa zahtjevu naglasite ukoliko želite da Vam Uvjerenje bude poslano poštom na adresu (naznačite adresu) ili ako će u Vaše ime uvjerenje preuzeti druga osoba (navedite njeno ime i prezime i broj lične karte).\nPotrebna mi je pomoć u rješavanju stambenog pitanja!?\nRješavanje pitanja stambenog zbrinjavanja je u nadležnosti kantonalnih ministarstava za pitanja boraca, pa se u ovakvim slučajevima možete obratiti Ministarstvu za pitanja boraca kantona kojem pripadate.\nOsim kantonalnih ministarstava, pomoć u stambenom zbrinjavanju pruža i Fondacija za pružanje pomoći u rješavanju stambenih pitanja pripadnika boračkih populacija.


Održana promocija knjige „Kad govori mrtav kralj“\nU četvrtak 12. septembra u klubu „Tribina mladih” Kulturnog centra Novog Sada, upriličena je promocija knjige publiciste i novinara Ivana Miladinovića „Kad govori mrtav kralj“. O knjizi su, pored autora, govorili: dr Mihailo Šćepanović – profesor Filološkog fakulteta u Beogradu, i Petar Đurđev – direktor Istorijskog arhiva Novog Sada.\nReč je o knjizi u izdanju Kompanije Novosti koja je za kratko vreme doživela drugo izdanje, a koja sadrži do sada neobjavljene podatke o atentatu na kralja Aleksandra Karađorđevića 1934. godine u Marselju.\nAutor je u ovoj knjizi svestrano predstavio jugoslovenskog kralja i njegove ministre, obaveštajce i druge, i poznate i tajanstvene aktere. Prikazao je i ravnodušne prijatelje i ujedinjene neprijatelje i postavio pitanje: Zašto su evropski arhivi, u kojima bi se pronašao odgovor na pitanje ko su inspiratori i finansijeri atentata u Marselju, i danas zatvoreni za istraživače?\nPetar Đurđev, direktor Istorijskog arhiva Novog Sada, kazao je da će knjiga „Kad govori mrtav kralj“ zauzimati važno mesto i predstavljati početnu tačku svakog daljeg istraživanja u vezi sa ovim istorijskim događajem.\n– Jedan od najvažnijih kvaliteta ovog dela jeste korišćenje raznovrsnih izvora i naučne literature. Autor je, vešto kombinujući dosadašnja saznanja sa arhivskim istraživanjima, načinio izuzetnu sintezu o atentatu u Marselju – rekao je Đurđev.\nProfesor Filološkog fakulteta u Beogradu dr Mihailo Šćepanović kazao je da posle skoro devet decenija od smrti kralja Aleksandra „izgleda da je ovaj kraljev otpis iz groba“ ozbiljna poruka današnjoj evropskoj civilizaciji da je više nego opasno trgovati istorijskim istinama zarad trenutnih i lokalnih interesa.\n– Knjiga je pisana publicistički, ali sa osloncem na dostupna istorijska fakta. Izvodi iz literature i feljtonistike su vešto uklopljeni tako da čitaocu odslikavaju ne samo viđeno nego i ono neviđeno, što je bilo zabranjeno za gledanje. Upravo takav pristup temi čini da se ova knjiga mora čitati s dubokim promišljanjem – naglasio je Šćepanović.\nGovoreći o svojim motivima da napiše ovu knjigu, Miladinović je kazao da se oni mogu prepoznati i u događaju od pre mesec dana kada u Poljsku, na obeležavanje 80-godišnjice početka Drugog svetskog rata, jedino nisu pozvani predstavnici Rusije i Srbije. Deset godina ranije, istim povodom, Parlament Saveta Evrope doneo je rezoluciju kojom su SSSR i Treći rajh izjednačeni.\n– Ovo nisu slučajna poređenja jer, po sličnim kriterijumima, atentat na kralja Aleksandra bio je potpuno zatamnjen i sedamdesetak godina nije ga bilo u evropskoj istoriji – zaključio je Miladinović.


Održavanje lokalnih izbora u jednom danu preduslov je da država ne bude godinama u vanrednom političkom izbornom stanju, kazao je predsjednik Skupštine Aleksa Bečić.\nOn je, na konferenciji „Kako do izbornog povjerenja“, koju organizuje Centar za demokratsku tranziciju (CDT), rekao da je prethodnih desetak godina iz procesa u proces pojačavan stepen nepovjerenja javnosti u izborne procese.\n📷Detalji sa otvaranja konferencije "Kako do izbornog integriteta?" #izboriCG pic.twitter.com/OsQUc12G2Y\nPrema riječima Bečića, gotovo da nema izbora koje nije obilježila krupna afera dokumentovana u izvještajima Evropske komisije.\nKako je naveo, dva najdrastičnija slučaja su afere „Snimak“ i „Koverta“, i ni jedan ni drugi nijesu dobili pravni i politički epilog.\nTo je, smatra Bečić, samo ohrabrivalo sve one koji su zaslužni za takav stepen nepovjerenja u izborni proces.\n„I posljednji parlamentarni izbori imali su za karakteristiku da su se dotadašnji koalicioni partneri iz vlasti međusobno optuživali za kupovinu glasova, da smo imali poruke od međunarodne zajednice o opštem demokratskom nazadovanju“, naveo je Bečić.\nOn je kazao da je to ambijent koji ne odgovara zemlji koja je pretendent za članstvo u Evropskoj uniji (EU).\n„Ono što je dobro je to što smo 30. avgusta pokazali da je vlast smjenjiva na izborima. To je bio istorijski datum zbog izlaznosti na izborima, izlaznost od 77 odsto je dokaz želje građana da odlučuju o svojoj sudbini”, rekao je Bečić.\nOn je ponovio da je jedan od ključnih ciljeva ovog saziva parlamenta reforma izbornog zakonodavstva, navodeći da su u decembru došli do zajedničkog predloga odluke o obrazovanju Odbora za sveobuhvatnu izbornu reformu, koju su potpisali svi šefovi poslaničkih klubova.\n“To je dobra polazna osnova, i očekivali smo da na toj posljednjoj sjednici Skupštine u decembru donesemo odluku o obrazovanju Odbora, ali da tog dana odmah i obrazujemo Odbor, kadrovski ga ekipiramo, kako bi već u januaru ili februaru krenuo sa intenzivnim radom“, naveo je Bečić.\nOn je kazao da nijesu željeli da formiraju „krnji odbor“ koji bi činili samo predstavnici parlamentarne većine, nego su, kako je naveo, sačekali smo kolege iz opozicije.\n„Razgovarali smo na poslednjem Kolegijumu predsjednika Skupštine, i tog dana sam otvorio pitanje kadrovskog ekipiranja Odbora. Sve sam činio da ne odmažem, već da pomažem opozicionim kolegama. Želio sam da pokušamo da damo šansu pravljenju mostova saradnje“, rekao je Bečić.\nOn je kazao da su veliki problem u Crnoj Gori učestali izborni procesi, koji već godinama parališu društvo i drže ga u konstantnom vanrednom izbornom stanju.\n„To vidim kao ogroman problem i veliku potrebu da ovim reformama izbornog zakonodavstva dođemo do rešenja, održavanja makar svih lokalnih izbora u jednom danu“, istakao je Bečić.\nCrna Gora, kako je naveo, nije Hrvatska ili Srbija gdje lokalni izbori ne tangiraju procese na državnom nivou.\n„U Crnoj Gori svi lokalni izbori pretvaraju se u borbu političkih partija za pozicioniranje na državnom nivou“, rekao je Bečić.\nOn je rekao da iščekuju unutaropozicioni dogovor parlamentarne opozicije i da vjeruje da će se stvoriti osnove za sveobuhvatnu izbornu reformu.\n„Ključno pitanje je da imamo izbore lokalne izbore u jednom danu jer je to preduslov da ne držimo zemlju godinama u vanrednom političkom izbornom stanju“, zaključio je Bečić.\nAmbasadorka Velike Britanije Karen Medoks kazala je da je Crna Gora kroz izbore pokazala sposobnost da sprovede mirnu tranziciju vlasti.\n„Podaci pokazuju da 81 od 100 građana Crne Gore sada vjeruje da se vlast može promijeniti putem izbora, u poređenju sa prethodnom cifrom od 49 procenata”, navela je Medoks.\nPrema njenim riječima, demokratija može biti krhka i vlade su odgovorne da je zaštite.\n“To je neprekidni proces koji uklučuje ulogu parlamenta, civilnog društva, medija i svih građana. Tom procesu je potrebna vlada koja je spremna da stupi u dijalog sa drugim stranama“, smatra Medoks.\nOna je kazala da Ujedinjeno Kraljevstvo može podržati integritet izbora i povećati tarnsparentnost rezultata praćenjem izbora, i da bi to isto mogli učiniti i za opštinske izbore.\n„Bilo koja vrsta reforme zahtijevaće saradnju između stranaka u Skupštini. Za stranke je važno da zajedno rade na značajnim demokratskim reformama. Za ovo su potrebni dijalog i pregovori, i potrebno je da same razriješe svoje međusobne razlike“, zaključila je Medoks.\nIzvršni direktor CDT-a, Dragan Koprivica, kazao je da je ključni cilj otvoriti dijalog i da je reforma izbornog zakonodavstva važan kriterijum za članstvo u EU.\nOn je rekao da je Crna Gora 30. avgusta prvi put imala izborni proces čije rezultate niko nije osporio, kao i relativno uspješnu tranziciju vlastia, ali da je on realizovan uz stare i nove manjkavosti.\nPromjena vlasti, kako je kazao, nije nužno promijenila kredibilitet izbornog procesa.\n“Nije poboljšan kvalitet izbornog spiska, nije nestala izborna administracija kojom dominiraju interesi partija, nije nestalo partijsko zapošljavanje, nijesu nestala politička i finansijska miješanja izvana, nije se povećala zastupljenost žena u politici“, naveo je Koprivica.\nOn je kazao da je u međuvremenu počeo da radi Savjet za kontrolu biračkog spiska koji je formirala Vlada.\n„Potencijalno postoji još jedna prepreka – naslijeđena negativna praksa da se izborni zakoni uslovljavaju drugim temama koje nijesu vezane za izbornu reformu. Nema ništa važnije od izborne reforme“, smatra Koprivica.\nOn je kazao da parlament mora postati ključno mjesto političkog dešavanja, i da vjeruje da je krenuo tim putem.\nPrema riječima Koprivice, neophodan je konsenzus, dvotrećinska većina.\nKako je naveo, zadatak nevladinih organizacija je dvojak – da pospješe dijalog, da reformi daju vjetar u leđa, i da pripreme što je moguće kvalitetnija rješenja.\n„Bićemo pošten partner Skupštini, Radnoj grupi. Važno je da imamo otvoren prostor i priliku da parlament krene putem demokratskih zajednica koje znaju kako da rješavaju probleme“, naveo je Koprivica.\nOn je kazao da će, nakon donošenja seta zakona koji se tiču biračkog spiska, biti potrebno više od godinu da se birački spisak dovede u potrebno stanje.\n„Od CDT-a apel da što prije maksimalno pristupimo izbornoj reformi“, zaključio je Koprivica.\nCDT je konferenciju „Kako do izbornog povjerenja“ organizovao uz podršku ambasada Holandije i Velike Britanije.\nMožemo li sebi priuštiti još jedan mandat Skupštine koji liči na prethodni


Evo kako će izgledati Zvezdin put do Lige šampiona ovog leta - Crvena zvezda info\nKošarka / 140 pregleda\nEvo kako će izgledati Zvezdin put do Lige šampiona ovog leta\nČukarički kreće iz 2. kola\nUšli smo u foto-finiš fudbalskih prvenstava u Evropi. Došli smo do perioda kada po običaju prelistavamo tablice „sutrašnjih“ učesnika međunarodnih kupova i gledamo kako stoje predstavnici Srbije, ko je nosilac na žrebu, ko nije, kao i sa kim bi mogli da ukrste koplje.\nSve tabele se menjaju iz dana u dan, iz kola u kolo, pa tako i u Srbiji može da se situacija preokrene u borbi za titulu u poslednje četiri superligaške runde, ali presek situacije pravimo danas, prema izgledu tabele na 360 minuta pre kraja prvenstvene trke.\nCrvena zvezda ima dva boda više od Partizana i zato je svuda uključena u projekcije kvalifikacije za Ligu šampiona. I situacija za crveno-bele je – perfektna! Prema onom kako sada izgledaju tabele, Zvezda bi bila nosilac u sva tri (od četiri) kola kvalifikacija, pošto kreće od druge runde.\nDo pre neko kolo aktuelni prvak Srbije je bio poslednji nosilac u četvrtoj rundi, ali je preokret u Češkoj, gde je Plzen prestigao Slaviju na vrhu, pogurao Zvezdu na jedno mesto više, pa je sada treći od četiri povlašćena kluba.\nNo, krenimo redom. Prema situaciji u drugom kolu, mogući protivnici tima koji s klupe vodi Dejan Stanković su Ferencvaroš, Maribor, Slovan, Helsinki, Nju Sejnts, Dudelanž, Žalgiris, Linkoln, a onda i dve vrlo opasne „mine“ – Makabi Haifa i Cirih, koji u celoj konkurenciji, iako su verovatno igrački najjači, imaju najslabije koeficijente\nJoš jednom napomena: ovo je sve projekcija na današnji dan, te su promene tamo gde prvenstva nisu završena još moguće. Ali, recimo, Cirihu je potrebna još samo jedna pobeda da osvoji titulu.\nBila bi Zvezda nosilac i u trećem kolu kvalifikacija, a tu su mogući rivali osetno jači: Malme, Šerif, Ludogorec, Kluž, Bodo Glimt i Apolon Limasol.\nI u četvrtom kolu beogradski crveno-beli bi imali povlašćeni status na žrebu, a tu su mogući protivnici FK Kopenhagen, Plzen, Karabag i Trabzon, kojeg takođe jedna pobeda deli od zvanja šampiona Turske.\nUkoliko bi se plasirala u Ligu šampiona, Zvezda bi bila u četvrtom šeširu.\nKada bi se dogodio preokret, pa Partizan postao prvak, njegov put bi drugačije izgledao. Bio bi takođe nosilac u drugom kolu, ali za treće je na samoj ivici i zavisio bi od raspleta u ostalim ligama. U četvrtom kolu kvalifikacija gotovo sigurno ne bi bio nosilac, pa bi mu, recimo, protivnici bili Šahtjor, Dinamo Zagreb, Olimpijakos i FK Kopenhagen.\nAko ostane na drugom mestu, Partizan bi se na leto takmičio u kvalifikacijama za Ligu Evrope, što je korak napred u odnosu na prošlu godinu kada se borio u Ligi konferencije.\nA, ovo takmičenje ima malo iščašen sistem kvalifikacija, jer se počinje od – trećeg kola. Partizan bi tu startovao kao nosilac, međutim, odmah bi mogao da naleti na opasnu minu, jer su mu potencijalni rivali Alborg, APOEL i Fenerbahče, koji se bori sa Konjom za drugo mesto i trenutno je ispred nje. Dakle, moguć je i tu preokret do kraja.\nDobra okolnost po Partizan je što ako prođe treću rundu, ima zagarantovano mesto u grupnoj fazi Lige konferencije.\nČetvrto kolo kvalifikacija ima malo komplikovaniji sistem, jer se po njemu status nosioca ne određuje prema visini koeficijenta. U njemu učestvuju četiri kategorije klubova: oni koji su se direktno plasirali (grupa 1), potom eliminisani iz kvalifikacija za Ligu šampiona (grupa 2), pa pobednici Staze šampiona u trećem kolu ovog dela žreba (grupa 3) i na kraju pobednici Glavne staze trećeg kola (grupa 4). Partizan je prema projekciji u toj četvrtoj kategoriji, a ona se na žrebu uparuje sa klubovima iz prve kategorije.\nPo tome, mogućih pet rivala crno-belima bili bi CSKA Moskve (ako Rusima ukinu suspenziju), Gent, Rapid Beč, Harts i Konja.\nUkoliko bi ušao u grupnu fazu, Partizan bi na žrebu bio u trećem šeširu, sa velikom šansom da bude u drugom.\nPostoji i još jedna mogućnost kada je Srbija u pitanju. Mesto u Ligi Evrope je rezervisano za pobednika Kupa, što znači da i Vojvodina i Novi Pazar imaju šansu da uskoče, ukoliko pored „večitih rivala“ neko od njih osvoji pehar.\nSrpski klubovi u Ligi konferencije kreću od drugog kola kvalifikacija, u kojima bi Čukarički i Voždovac (po današnjoj tabeli) bili povlašćeni u drugom kolu.\nDuga je lista mogućih rivala, a najjači su Aris, Panatinaikos, AIK, Adana, Hapoel Tel Avivi... Najslabiji su Petrokub, Partizani Tirana, Evropa, Liepaja...\nNaši predstavnici ne bi bili nosioci u trećem kolu, gde bi im potencijalni protivnici bili Bazel, Jang Bojs, PAOK, AZ Alkmar, Anderleht, Sparta Prag, Tvente, a ako bi imali sreće na žrebu mogli bi da im dođu Suduva, Flora Talin, CSKA iz Sofije, Škendija.\nPrema današnjoj projekciji, ako bi Partizan igrao u Ligi konferencije, bio bi na žrebu u drugom šeširu i to kao drugi po snazi, pa bi postojale sasvim realne šanse da se domogne i prvog uz poneko iznenađenje tokom kvalifikacija.\nENIGMA - RUSI I UKRAJINCI\nCela projekcija je urađena po principu da ruski i ukrajinski klubovi igraju kvalifikacije, jer zvanične odluke da je drugačije još nema.\nIpak, vrlo su male šanse da Rusi zaigraju, čak njihovi mediji najavljuju da će UEFA sledeće nedelje zvanično izbaciti njihove klubove i reprezentaciju sa međunarodne scene. A, to će automatski povući i promene na kvalifikacionim listama.\nIsto tako ne zna se još ni sudbina ukrajinskih klubova. Da li će igrati, gde će igrati i pogotovo da li će učestvovati u kvalifikacijama. Jer, iz te zemlje iz fudbalskih krugova idu informacije da će UEFA predstavnike Ukrajine direktno poslati u grupne faze sva tri kupa, što bi takođe dovelo do promena na kvalifikacionim listama.


Preliminarni izvještaj o sigurnosnim propustima dostavljen predsjedniku Obami\nAmerički predsjednik Barak Obama primio je danas preliminarni izveštaj o tome kako je došlo do toga da jedan mladi Nigerijac unese eksploziv u putnički avion za Sjedinjene Države.\nObama je u utorak izjavio da je "mješavina ljudskih i sistemskih grešaka" doprinjela "potencijalno katastrofalnom propustu u bezbjednosti," kada je 23-godišnji Umar Farouk Abdulmutallab unio eksploziv u avion kompanije Northwest Airlines, na liniji Amsterdam - Detroit.\nOtac osumnjičenog, ugledni nigerijski bankar i bivši ministar u vladi, ranije je upozorio američke funkcionere u Nigeriji na ekstremistička gledišta svoga sina. Ime njegovog sina ubačeno je u bazu podataka američkih vlasti, ali ne i u spisak koji bi ga spriječio da se ukrca u pomenuti avion.\nObama je takođe u utorak rekao da je obavještajna zajednica imala podatke koje je mogla da podjeli sa drugima, što je moglo da dovede do toga da se Abdulmutalabovo ime uvrsti u spisak onih kojima se zabranjuje ulazak u avione.\nAbdulmutalab, koji je izjavio da su ga trenirali operativci Al-Qaide u Jemenu, osumnjičen je da je bezuspješno pokušao da aktivira eksploziv sakriven ispod odeće.


PRIJEM KOD GRADONAČELNIKA ZA ŽRK METALAC 2015\nPRIJEM KOD GRADONAČELNIKA ZA ŽRK METALAC 2015\tFeatured\nsreda, 21 novembar 2018 12:35\nPovodom osvojenog Kupa Centralne Srbije i plasmana u četvrfinale nacionalnog Kup takmičenja za rukometašice, stručni štab i rukovodstvo trećeligaša ŽRK Metalac 2015. gradonačelnik dr Slobodan Gvozdenović je organizovao svečani prijem u Gradskoj kući.\nOdlazeći predsednik Novka Savić, živa legenda valjevskog sporta i rukometa, svojim imenom i autoritetom je uspevala da obezbedi pored mininmalne pomoći grada, značajan deo sredstava preko potreban za egzistenciju kluba, se obratila domaćinu.\nNovka Savić se zahvalila na posebnoj podršci i prepoznavanju uloge ženskog sporta, pa samim ti i značajnoj podršci klubu što od skora stiže od Grada klubu, i najavila povlaćenje odnosno, Izbornu Skupštinu u januaru 2019.\nGradonačelnik dr Gvozdenović je čestitao rukometašicima na osvojenom trofeju i najavio nove akcije i podršku ženskom rukometu, sada samo u Trećoj ligi. ali ponovo na putu stare slave i novih uspeha.\nMediji u tretmanu pojedinih sportskih kolektiva selektivno su pozvani da isprate događaj, mada je možda reč samo o slučajnom propustu.\nValja samo primetiti da OK VA 014 Bauwesen još uvek čeka poziv na prijem kod gradonačelnika, iako je od istorijskog uspeha i plasmana u Super ligu, što je najveći uspeh valjevskog sporta u 2018, prošlo više od pola godine.\nGradonačelnik je nedavno na poziv predsednika BSS Nenada Borovčanina i valjevskog prvoligaša Đorđa Milanovića nedavno bio na otvaranju sezone u boksu i derbiju Metalac-Loznica.\nNa licu mesta se uverio da Valjevo u boksu ima respektabilan tim, kadar da postane što niko do sad nije u valjevskom svetu sporta, šampion države!


-Publikacija je izdata sa ciljem da sačuva od zaborava ljude koji su bili pokretači privrednog razvoja Vlasotinca – rekao je koordinator Kancelarije za lokalni ekonomski razvoj Marinko Đorđević. Knjiga je izašla u izdanju Udruženja Loza, a urednik Srba Takić naglasio je da je ona kamen temeljac na koji će se naslanjati druga izdanja.\n„Ceneći značaj preduzetništva kao osnove ekonomskog razvoja, važno je da se setimo starih Vlasotinčana i da, posmatrajući ih kao uzor, pokrenemo ponovo preduzetnički duh u našem Vlasotincu. On podrazumeva energičnost, odgovornost, kreativnost, određena znanja i veštine. Nadam se i verujem da , kao zajednica , imamo snage za to - rekao je, između ostalog, predsednik opštine Zoran Todorović.\nJelena Pavlović iz Centra za razvoj Jablaničkog i Pčinjskog okruga pozdravila je inicijativu opštine Vlasotince da pokrene projekat „Godina preduzetništva u Vlasotincu „ističući da je Vlasotince u prošlosti imalo preduzetnički duh koji treba pokrenuti i probuditi.\nOpština Vlasotince prva je lokalna samouprava u Srbiji koja republički projekat Godina preduzetništva sprovodi na lokalnom nivou.


Koliki je put od Asocijacije do Zajednice srpskih opština?\nIako je nakon poslednje runde dijaloga u Briselu ostvaren pomak, stavovi dve strane o Asocijaciji / Zajednici srpskih opština su i dalje udaljeni kada se radi o suštinskim pitanjima, izjavila je Edita Tahiri, kosovska ministarka za dijalog sa Srbijom.\nNa predstavljanju izveštaja kosovskog Instituta za lokalnu samoupravu pod nazivom „Asocijacija/Zajednica srpskih opština: dva naziva, dva cilja“, Tahiri je kazala da se stav kosovske vlade zasniva na kosovskom Ustava i zakonima, kao i na samom Briselskom sporazumu.\nOna je dodala da će neki od ciljeva Asocijacije biti promocija zajedničkih interesa opština članica ove asocijacije, pružanje pomoći i podrške opštinama u rešavanju lokalnih pitanja, pružanje pomoći u poboljšanju kapaciteta radi boljeg upravljanja. Međutim, naglasila je ona, Asocijacija neće moći donositi odluke u ime opština.\n„Drugim rečima, Asocijacija ne može imati izvršna ovlašćenja zato što zakonima Kosova, Ustavom Kosova, u našem političkom sistemu postoje dva nivoa izvršne vlasti – centralni i lokalni nivo. Naš Zakon o lokalnoj samoupravi je jasan u tome da su izvršna ovlašćenja u opštinama ekskluzivno za opštine, i da se ona ne mogu se preneti na neki drugi nivo“, rekla je ona.\nDodala je i da neće biti posebnog zakona o Asocijaciji, već će se koristiti model koji već funkcioniše na Kosovu, čije su članice opštine sa albanskom većinom. Tahiri je naglasila da Asocijacija neće imati izvršni odbor, već će postojati odbor sa predsednikom i skupštinom asocijacije.\nTahiri je kazala da, pošto se postigne sporazum o principima, osnivanju i funkciji Asocijacije opština sa srpskom većinom, uslediće faza izrade statuta kojeg će pripremiti Upravljačka ekipa i kosovsko Ministarstvo za administraciju lokalne samouprave. Asocijacija će moći da sarađuje sa ostalim asocijacijama, i moći će da ima svoje prihode. Tahiri je takođe rekla da je kosovska strana odbila zahtev da u Asocijaciji rade civilni službenici, zato što Asocijacija nije državna institucija da bi imala civilne službenike.\n„Srbija se neprestano nerealnim zahtevima trudi da postigne nešto za svoju manjinsku zajednicu van Srbije, a što nije sama u stanju da pruži unutar Srbije“, kazala je Tahiri.\nBesnik Tahiri, autor izveštaja kaže da su dosta zabuna oko ovog tela prouzrokovali različiti nazivi koji se koriste – Asocijacija kod albanske strane, i Zajednica kod srpske, i tokom rada na izveštaju utvrđeno je da obe adrese imaju različite ciljeve.\n„Cilj zvanične Prištine je da se formira Asocijacija ne samo koja je u skladu sa Ustavom, već i koja će manje više raditi isti posao kao i postojeća Asocijacija albanskih opština. Tokom naših intervjua u Beogradu, oni ne kriju cilj da formiraju jedan politički entitet koji će imati političke ciljeve, a to su samo povezali s jednom rečenicom da opstanak srpske zajednice zavisi od osnivanja Asocijacije“, navodi on.\nDušan Janjić iz Foruma za etničke odnose kazao je da je cilj Briselskog sporazuma bio integracija Srba, pogotovo onih sa severa Kosova, te da je u etnički podeljenim društvina normalno postojanje tzv. etnički pluranih institucija. On je dodao da se prilikom upotrebe reči ’Zajednica’ jača beogradski, politički stav, a kada se upotrebljava reč ’Asocijacija’, onda se više podupire prištinski stav.\n„U svakom slučaju, važno je da uvidimo da postoji taj problem integracije Srba, ili potpune integracije u kosovski sistem, i jako je važno znati da to jeste intencija Briselskog dijaloga. To sada mnogima u Srbiji ne odgovara i ne bi pre vremena to da izgovore. Nećemo puno rešiti dilema ako se držimo imena, ali je važno da znamo ograničenja jednog i drugoga“, kazao je on.\n„Za Beograd, možda Zajednica opština predstavlja političko obećanje koje mora da izvrši, a nije toliki teret kako se čini za stolom zbog javnosti u Srbiji“, dodao je on.\nJanjić dodaje da je Briselski dijalog doneo dosta rezultata, te da u Srbiji postoji politička volja da se nešto uradi i da paralelne institucije više ne funkcionišu, jer ni Srbija više ne može da održava paralelizam institucija iz ekonomskih i budžetskih razloga.\nNeke od preporuka Instituta za lokalnu samoupravu, kada se radi o Asocijaciji / Zajednici srpskih opština su da sedište ovog tela bude u Gračanici, s obzirom da najveći deo Srba živi južno od Ibra, da on ima svoj statut kojeg će usvojiti njegova skupština uz poštovanje svih etničkih zajednica koje žive u tim opštinama, da koriste simbole koji će poštovati sve etničke zajednice koje žive u opštinama, i da Skupštinu čine odbornici koje će izabrati Skupštine opština sa srpskom većinom.


Erdogan opet ide u Rusiju - Sputnjik Srbija\n08:59 12 Jul 2020\n11:56 05.11.2019 (osveženo 12:55 05.11.2019) Preuzmite kraći link\n„Ove godine je planirano puštanje u rad gasovoda ’Turski tok‘. U vezi sa njegovim otvaranjem, Rusiju može posetiti delegacija na najvišem nivou“, rekao je Samsar.\nPrema njegovim rečima, u Rusiju može doputovati predsednik Turske ili ministar, ali za sada nema detaljnih informacija o poseti.\n„Naše zemlje trenutno razgovaraju o tome“, rekao je Samsar.\nPortparol Kremlja Dmitrij Peskov je izjavio da za sada nije poznat tačan datum posete turskog lidera Rusiji.\nProjekat „Turski tok“ uključuje izgradnju gasovoda koji se sastoji od dva kraka kapaciteta po 17,75 milijardi kubnih metara pojedinačno. Prvi kraj je predviđen za isporuke ruskog gasa turskim potrošačima, a druga za snabdevanje zemalja južne i jugoistočne Evrope.


SAD: Desetine hiljada ljudi protestovalo protiv policijskog nasilja i rasizma - Klix.ba\nSvijet SAD: Desetine hiljada ljudi protestovalo protiv policijskog nasilja i rasizma\nSAD: Desetine hiljada ljudi protestovalo protiv policijskog nasilja i rasizma\n14.12.2014. u 10:29\nDesetine hiljada stanovnika SAD-a izašlo je na ulice kako bi skrenuli pažnju na prisutnost policijskog nasilja i rasizma u ovoj zemlji.\nCilj protesta koji su pod parolom "Dan nacionalnog otpora" organizovani su u New Yorku, Kentuckyu, Californiji, Bostonu, Massachusettsu, Missouriju, Illionisu, Koloradu i Washingtonu je ubistva tamnoputih stanovnika Michaela Browna, Erica Garnera, Akai Gurley i Tamir Rice, koje su ubili policijski službenici.\nNa protestu u New Yorku koji je organizovan pod naslovom "Milioni šetaju" bilo je prisutno oko 25.000 ljudi, a okončan je bez incidenata. S druge strane, na protestima u Bostonu policija je privela 23 osobe.\nProtest u New Yorku počeo je u Washington Square Parku a demonstranti su nastavili šetnju do centralne zgrade njujorške policije (NYPD) gdje je protest i okončan.\nEric Garner (43), otac šestero djece, izdahnuo je prilikom nasilnog hapšenja 17. jula u New Yorku, zbog toga što se navodno bavio ilegalnom prodajom cigareta.\nTakođer, 9. augusta policija Fergusona je, prilikom privođenja, upucala nenaoružanog tamnoputog mladića Michaela Browna. Nakon ovog događaja širom zemlje su izbili protesti koji su trajali skoro dvije sedmice.\nPodsjetimo da snage sigurnosti SAD-a u ovoj zemlji godišnje ubiju između 400 i 500 osoba. Prema podacima Federalne istražne agencije (FBI) tokom prošle godine na dužnosti je život izgubilo i 76 policajaca.\nSalem Prolić: Neistiniti su navodi da sam priznao djela koja mi se stavljaju na teret\nSretan završetak 0\nprije 11m 6\nAkcija u Sieni 11\nprije 27m 22\nNiko ih ne zove 76\nprije 46m 67\nKontroverzan susret 25\nprije 1h 13m 27


I organizovaće koncert u znak zahvalnosti zbog gostoprimstva\nUpdated četvrtak 23 07 2020 15:51:30\nPosted četvrtak 23 07 2020 15:49:34\nNakon uspešne globalne distribucije odličnog VR naslova Half-Life: Alyx, Gejb Njuel je častio sebe desetodnevnim odmorom na Novom Zelandu sa prijateljima. To se desilo u martu, tačno u trenutku kada je ova čarobna ostrvska zemlja zatvorila svoje granice. Gejb je od tada zarobljen tamo, ali po svemu sudeći - lepo mu je.\nU razgovoru sa javnim servisom Novog Zelanda, čovek iza Valve-a objasnio je da od zatvaranja radi "iz egzila". Budući da je Novi Zeland ubedljivo najbolja lokacija na kojoj se možete naći u ovom trenutku, jedini Gejbov problem bio je, kako kaže, "briga o prijateljima i porodici koja nije tu sa njim."\nU znak zahvalnosti zbog gostoprimstva, Njuel i njegovi prijatelji (španski profesionalni vozač trkačkih automobila Aleks Riberas i njegov partner) najavili su besplatan muzički festival "We Love Aotearoa" koji će se održati u Oklendu 15. avgusta. Pored muzike, festival će se naravno baviti i interesovanjima svojih osnivača, tako da dobri narod Novog Zelanda očekuje brdo gejminga, VR aktivacija ali i revija trkačkih i drifterskih automobila.\n"Kod mene se sve svodi na duh zajedništva, sposobnost ljudi da se okupe i reše čak i najizazovniji problem. Ovi ljudi su nam usred najvećeg mogućeg problema poželeli dobrodošlicu kao "covid izbeglicama". Novi Zeland je sinonim za prirodne lepote i gomilu zabavnih stvari za raditi, ali ljudi su ti koji su nam učinili živote posebnim," objašnjava Gejb razloge za poklon-festival.\nŠto se obaveza prema Valve-u tiče, Gejb ne vidi neku preteranu razliku u radu sa Novog Zelanda ili iz Sijetla, a kada smo već kod Gejbovih čeljadi, pročitajte i kako da pronađete sve Half-Life džidža-bidže u Death Strandingu.\nGabe Newell: Valve i dalje pravi igre\nGabe Newell je bogatiji od Donalda Trumpa\nGabe Newell je potpuno otvoren prema cross-platform igranju


Izvor: Radio 021, 23.Nov.2020, 21:10\nVoša je bila domaćin i favorit, a tu ulogu opravdala je u prvoj četvrtini, kada je praktično rešila meč. Dobili su taj period igre sa ubedljivih 7:1, a pobedu su potvrdili u narednoj četvrtini, koju su uzeli sa 6:2.\nU nastavku je Voša zaigrala opuštenije, ali gosti nisu imali nikakve šanse i uspeli su da "učačkaju" još samo dva gola u mrežu Vojvodine.\nNa kraju, rezultatom 19:5, Vojvodina je stigla do četvrte pobede u šampionatu. Takav skor, uz 12 osvojenih bodova, smšeta Novosađane na četvrto mesto domaćeg šampionata.


Nije Turska Hrvatska ili Srbija - 24.03.2017, Sputnik Srbija\nBrisel može da zaboravi na „staru Tursku“ koja je bila voljna da strpljivo čeka 50 godina na pragu EU. 24.03.2017, Sputnik Srbija\n15:42 24.03.2017 (Osveženo: 16:54 22.07.2021)\nSvet sa Sputnjikom 22.03.\nBrisel može da zaboravi na „staru Tursku“ koja je bila voljna da strpljivo čeka 50 godina na pragu EU.\nErdogan upozorava: Evropljani neće moći bezbedno da idu ulicom ako...\nNa ovu poruku Ankare ubrzo je stigao i odgovor Berlina — nemački predsednik Frank-Valter Štajnmajer istakao je u prvom predsedničkom govoru da turski lider rizikuje da uništi sve što je njegova zemlja postigla poslednjih godina.\nRazdor između Turske i evropskih država nastao je zbog želje turskih vlasti da održavaju mitinge u cilju prikupljanja podrške dijaspore na referendumu u Turskoj zakazanom za 16. april, na kome Erdogan želi da proširi svoja ovlašćenja. Evropske države, međutim, nisu izdale dozvolu za održavanje takvih mitinga, a Turska je u više navrata optužila Nemačku da koristi „nacističke taktike“ pri zabrani mitinga.\n„Jedine situacije kada je Evropska unija bila konstruktivna prema Turskoj bile su one kada je Turska Uniji bila potrebna, kao što je ova situacija sada kada Turska zadržava oko tri miliona izbeglica sa Bliskog istoka da se ne preliju u evropske zemlje. Drugi razlog tenzijama je taj što Evropska unija ima prema Turskoj isti pristup kao i prema malim zemljama kao što smo mi, zemljama-kandidatima, ne shvatajući da je Turska zemlja koja ima potpuno drugačiju samopercepciju od na primer Hrvatske, Srbije ili BiH. To je zemlja koje je, pre svega, mnogo veća i svesna je svoje veličine, snage i uticaja, i to je zemlja koja upravo zato i ne prihvata takav pristup EU“, kaže Fatić u emisiji „Svet sa Sputnjikom“.\n„Videli su da tu mogu da se oslone na Rusiju, jer od EU, u dugoročnom smislu, za njih i njihovu politiku i samopercepciju sebe kao važnih, nema budućnosti“, napominje Fatić.\nZamenik direktora turskog Centra međunarodnih političkih istraživanja i EU iz Ankare Džan Bajdarol smatra da se kriza u odnosima između EU i Turske najviše odražava na Turke koji žive u Evropi i ističe da se sve više oseća jačanje „turkofobije“ i „erdoganofobije“. On takođe napominje da su njegove bojazni većim delom u vezi sa odnosom koji Turska ima sa Savetom Evrope i Sudom za ljudska prava, nego sa samom EU.\n„Sve ukazuje da se radi na tome da Turska postane ’bliskoistočni mulj‘. Vrlo je verovatno da i u samoj Turskoj postoje snage koje to žele i na tome rade, ali je problem u tome što oni sami ne shvataju kakve pogubne probleme takve tendencije mogu da donesu sa sobom“, kaže Bajdarol za „Svet sa Sputnjikom“.\nErdogan: Merkelova koristi „nacističke mere“\n19 Mart 2017, 16:08\n„Turska je spremna da normalizuje odnose sa državama EU, jer je Ankara shvatila da je igra protiv EU otišla predaleko i sada je važno sačuvati određene poluge uticaja za svaki slučaj, za buduće dane. Zadatak Turske je bio samo da ukaže na određene nesuglasice koje postoje u vezi sa EU i njenom politikom, i taj je zadatak odrađen“, kaže Mavašev.\nSa druge strane, podvlači Mavašev, Turska odustaje od organizacije mitinga jer ne želi otvoreno da dobije šamar kao što je to bio slučaj sa Holandijom. Turske vlasti su nakon incidenta na relaciji Amsterdam—Ankara bile veoma uvređene, ali su i shvatile da ne žele ponovo da prolaze kroz isti problem. Mavašev smatra da je poenta sadašnjih poteza turskih vlasti da pokažu da posle referenduma više ništa neće biti isto.\n„Želja im je da još jednom pokažu ono o čemu je Redžep Erdogan govorio — da posle referenduma koji će se najverovatnije pozitivno završiti po njega, sa Evropom niko neće razgovarati kao do sada. Drugim rečima, žele da pokažu da Brisel može da zaboravi na ’staru Tursku‘ koja je bila voljna da strpljivo čeka 50 godina na pragu EU“, napominje Mavašev.\nDušan Proroković iz Centra za strateške alternative kaže da i u Briselu i u Ankari postoje politički akteri koji su napravili velike zaokrete u kojima su se izgubili spoljnopolitički prioriteti, što je rezultiralo poremećenim odnosima. On međutim napominje da se glavna geopolitička bitka vodi zapravo na polju pitanja — da li će Turska napustiti NATO.


Prilikom posjete japanskog ministra Moskvi bit će razmotrena pitanja Kurilskih otoka i Ukrajine - Russia Beyond Croatia\nPrilikom posjete japanskog ministra Moskvi bit će razmotrena pitanja Kurilskih otoka i Ukrajine\nOd 20. do 22. rujna bit će održana radna posjeta ministra vanjskih poslova Japana Rusiji, tijekom koje su planirani njegovi pregovori s ministrom vanjskih poslova RF, kao i sudjelovanju na 11. zasjedanju rusko-japanske međuvladine komisije za trgovinsko-ekonomska pitanja.\nMinistar vanjskih poslova Japana Fumio Kisida prilikom posjete Moskvi planira sa svojim ruskim kolegom Sergejem Lavrovom održati pregovore o velikom broju pitanja, uključujući južne Kurilske otoke i Ukrajinu, priopćio je za agenciju TASS odgovorni suradnik japanskog ministarstva vanjskih poslova.\n„Ministar Kisida planira se 21. rujna sastati s ministrom vanjskih poslova Rusije Lavrovom. On želi s ruskim kolegom razmijeniti mišljenja o vrlo širokom spektru bilateralnih tema, uključujući sjeverne teritorije [tako Tokio naziva južni dio Kurilskih otoka] i međunarodne probleme, među kojima je Ukrajina. 22. rujna u Moskvi će biti održano zasjedanje bilateralne međuvladine komisije za trgovinsko-ekonomske odnose uz sudjelovanje potpredsjednika ruske vlade Igora Šuvalova“, izjavio je predstavnik japanskog MVP-a.\nRanije u subotu, 19. rujna, Tokio je službeno priopćio da će radna posjeta Fumija Kiside Rusiji početi 20. rujna.


RTS :: Kako je Srbija skinuta sa “sive liste“ FATF-a\nPolitika Kako je Srbija skinuta sa “sive liste“ FATF-a\nnedelja, 23. jun 2019, 19:30 -> 20:02\nPosle skidanja Srbije sa sive liste FATF-a - najvažnije međunarodne organizacije za sprečavanje pranja novca i finansiranje terorizma - zvaničnici poručuju da ostaju posvećeni toj oblasti. Ministar Nebojša Stefanović, koji je rukovodio Vladinim telom za sprovođenje preporuka te međunarodne organizacije, ponavlja da je Srbija za godinu dana uspela da uskladi pravnu regulativu. Stručnjaci dodaju da praksu treba nastaviti jer se novi načini pranja novca stalno javljaju.\nKada se neka država nađe na sivoj listi FATF-a, to znači da je, po merilima te međunarodne organizacije, rizična po pitanju pranja novca i finansiranja terorizma. Srbija je na njoj bila godinu i četiri meseca.\nSkidanju je prethodilo stvaranje potpuno novog pravnog okvira - usvajanje 13 zakona i oko 60 akata.\n"Najnovije izmene Krivičnog zakonika koje su usvojene u maju ove godine, otišle su korak dalje od zahteva u FATF Akcionom planu, što je obezbedilo punu usklađenost s najvišim međunarodnim standardima u borbi protiv terorizma, kao što je Međunarodna konvencija o suzbijanju finansiranja terorizma", rekla je ministarka pravde Nela Kuburović.\nOsim propisa, bilo je potrebno da se Srbija dokaže i u praksi, što su čelnici FATF-a proveravali na licu mesta.\n"Imali smo daleko više presuda za pranje novca u 2018. godini, otkriveno je samo četiri puta više krivičnih dela nego u prethodnoj godini i svi rezultati u saradnji državnih kompanija, ministarstava, nevladinih organizacija i privatnog sektora, notarske i advokatske komore pokazali su koliko dobro naše institiucije mogu da sarađuju", istakao je ministar unutrašnjih poslova Nebojša Stefanović.\nKao prva pozitivna reakcija, očekuje se otvaranje finansijskih poglavlja u pregovorima sa Unijom. Ujedno, ne zaboravlja se ni to da je boravak na listi ostavio negativne posledice.\n"Svakako da samo stavljanje na sivu listu FATF-a nije bio dobar signal za investitore, ali Srbija je naporno radila i u tom periodu i privukla od početka ove godine 17 posto više investitora nego prethodne godine. Očekujem da će skidanje sa sive liste uticati na to da investitori još radije dolaze u našu zemlju", dodao je Stefanović.\nPoznavaoci, i pored toga, podsećaju da je oblast takva da zahteva konstantno usklađivanje regulativa i njihovo sprovođenje.\n"Stalno se javljaju neki novi načini koji se koriste za uključivanje nelegalno stečenog novca u legalne tokove i onda države moraju da svoje sisteme unapređuju neprestano. U Srbiji sasvim sigurno kao i drugim zemljama u našem regionu postoje ti nelegalni tokovi novca. Oni se pre svega mogu pratiti kroz, recimo, tržište nekretnina i slične kanale", rekao je programski direktor Transparentnost Srbija Nemanja Nenadić.\nSignal da država ostaje posvećena oblasti je i najava ministarke pravde da će do kraja godine biti usvojena nova Nacionalna strategija za sprečavanje pranja novca i finansiranje terorizma.\n(ponedeljak, 24. jun 2019, 13:31) - anonymous [neregistrovani]


Predavanja o jagodastim vrstama i promocija poljoprivrednih preparata u Užicu | EpicentarPress\nČačak: Forverk počinje sa radom u junu (VIDEO)\nČačani po peti put u protestu "1 od 5 miliona" (FOTO)\nPožar u Čačku: Majka i sin zadobili teške opekotine\nRegionalna privredna komora Užice\nPredavanja o jagodastim vrstama i promocija poljoprivrednih preparata u Užicu\nDatum: 17.11.2018. 03:34\nPrivredna komora Srbije-regionalna privredna komora Užice, Inovacioni centar Tehnološko-metaluruškog fakulteta iz Beograda, Institut za voćarstvo Čačak i Centar za organsku proizvodnju Užice, uz podršku Ministarstva prosvete, nauke i tehnološkog razvoja Republike Srbije organizuju promociji inovativnog biopreparata BioVermix.\nCilj promocije je afirmacija proizvoda sa dodatnom vrednošću u poljoprivredi, afirmacija inovacione delatnosti i podrška transferu znanja i tehnologija.\nPored promocije BioVermix-a, biće održana i završna prezentacija rezultata projekta: ‟Unapređenje tehnologije gajenja, konkurentnosti i ekonomičnosti proizvodnje jagodastih vrsta voćaka primenom dobre poljoprivredne prakse” koji je realizovao Institut za voćarstvo, Čačak a finansiralo Ministarstvo poljoprivrede, šumarstava i vodoprivrede Republike Srbije.\nPromocija preparata i prezentacija rezultata projekta će se održati u ponedeljak, 19. novembra 2018. godine u Užicu, u velikoj sali Regionalne privredne komore, sa početkom u 12 sati.\nPredavanja na temu: ‟Novi biotehnološki postupci za proizvodnju biopreparata na bazi vermikomposta” održaće dr Radosav Cerović, IC TMF u Beogradu, dr Marijana Pešaković, Institut za voćarstvo u Čačku i prof. dr Slobodan Milenković, Fakultet za biofarming u Bačkoj Topoli.\nRezultate ogleda koji su sprovedeni u okviru projekta: ‟Unapređenje tehnologije gajenja, konkurentnosti i ekonomičnosti proizvodnje jagodastih vrsta voćaka primenom dobre poljoprivredne prakse” prezentovaće dr Jelena Tomić, Institut za voćarstvo u Čačku.\nNakon prezentacija će se diskutovati o značaju proizvodnje preparata ovakvog tipa za unapređenje kako konvencionalne, tako i organske poljoprivredne proizvodnje, kao i pravilnom zasnivanju zasada i primeni savremenih mera nege jagodastih vrsta voćaka koje imaju za cilj unapređenje kvaliteta plodova, a time i konkurentnosti i ekonomičnosti proizvodnje.\nOrganizatori pozivaju sve zainteresovane da prisustvuju predavanjima.


Donald Tramp zasad najpoželjniji predsjednički kandidat - Vijesti.me\nPODACI SA CNN-A\nAmerički milijarder Donald Tramp našao na čelu liste poželjnih predsjedničkih kandidata Republikanske stranke, koje dijeli sa bivšim guvernerom Arkanzasa Majkom Hakabijem.\nPrema anketi urađenoj za CNN, obojica su dobili 19 odsto podrške anketiranih.\nMeđu prvih pet, našli su se bivši guverner Aljaske Sara Pejlin, sa 12 odsto podrške, bivši guverner Masačusetsa Mit Romni sa 11 odsto, koliko ima i bivši spiker Predstavničkog doma Kongresa Njut Gingrič.\nZa njima su kongresmeni Ron Pol iz Teksasa sa sedam odsto i Mišel Bakman iz Minesote sa pet odsto podrške.\nU novoj anketi, najveći skok, od 10 odsto u odnosu na prethodni mjesec, zabilježio je Tramp.\nMeđutim, istovremeno je 43 odsto anketiranih izjavilo da njega ne želi da vidi kao predsjedničkog kandidata.\nTramp je u proteklom periodu našao u centru pažnje podgrijevajući omiljenu retoriku ekstremnog republikanskog krila kojom se osporava da je predsjednik Barak Obama rođen na američkom tlu, čime gubi pravo da bude na tom položaju.\nKasnije je ublažio te izjave.\nU javnosti se često čuju tvrdnje da on pokreće priču o svojoj kandidaturi za predsjednika na izborima 2012. godine zbog drugih razloga, između ostalog i da bi povećao gledanost svog rijaliti-šou programa "Pripravnik", što Tramp demantuje.


Don Don na startap vikendu u Belom dvoru - Tvojih5minuta\nDon Don na startap vikendu u Belom dvoru\nNjegovo Kraljevsko Visočanstvo Prestolonaslednik Aleksandar II svečano je zatvorio Drugi beogradski Startap Vikend koji je proteklog vikenda održan u Belom Dvoru, dodelivši nagrade najboljim timovima.\nDrugi beogradski Startap Vikend održan je tokom ovog vikenda u Belom dvoru uz podršku Nj.K.V. Princa Naslednika Petra i pod pokroviteljtvom Fondacije Prestolonaslednika Aleksandra za kulturu i obrazovanje, okupivši preko 75 učesnika koji su radili sa 15 mentora na 11 ideja tokom 54 sata. Veoma je interesantan podatak da su se učesnici upoznali na početku samog događaja kada su podeljeni u timove počeli da rade na realizaciji svojih ideja. Bila je to savršena prilika za upoznavanje sa potencijalnim partnerima, ali i za već postojeće startape da unaprede svoje poslovanje i pronađu dodatne izvore finansiranja. Njegovo Kraljevsko Visočanstvo Princ Naslednik Petar je poručio da se Srbija već pokazala kao dosta uspešna u informacionim tehnologijama. On je takođe istakao da Srbija ima kvalitetne ljude koji imaju ideje i uspešnu realizaciju, ali im fali podrška da svoje ideje sami predstave tržištu i povežu se sa partnerima koji bi im omogućili razvoj poslovanja.\nKompanija Don Don podržala je svojim proizvodima ovaj događaj. Aleksandra Đurišić, predstavnica za medije kompanije Don Don, je istakla značaj ovakvih okupljanja i nadu da će ih u budućnosti biti više. „Preduzetništvo je u osnovi svake uspešne ekonomije, i učestvujući u ovakvim projektima želimo da pošaljemo poruku da ćemo uvek podržavati velike i male ideje.“\nPobednici Drugog beogradskog Startap Vikenda su:\nMesto broj 1, ekipa ‘BookMee’ u sastavu Ivan Hristić, Ines Delić, Strahinja Krstić, Igor Ćirić i Eleonora Sergijević Oni su napravili aplikaciju koju će dame obožavati jer će im omogućiti da u svakom trenutku u gradu u kom žive pronađu frizerski ili kozmetički salon koji ima slobodne termine u željenom trenutku i zakazati svoj termin.\nMesto broj 2, ekipa ‘Kik badi’ u sastavu Mirko Francuski, Nikola Isakov, Marko Đuković i Nenad Nikolin. Oni su napravili aplikaciju koja će ljubiteljima fudbala pomoći da na internetu brzo i lako pronađu drugi tim i druge ljude sa kojima će se takmičiti.\nMesto broj 3, ekipa ‘Epoharium’ u sastavu Marko Nikolić, Nemanja Milić, Dejan Vukmirović, Milica Vasić, Jovanka Cvejić, Vlastimir Popović i Sandra Tošić. Oni su napravili program koji će osnovcima i srednjoškolcima omogućiti da kroz igru na zanimljiviji način uče istoriju.


10:25, 17. 04. 2021. Odgovori\nReceno je da su rnk i vakcine sa nosacem dobre.Nisu spomenute vakcine mrtvim virusom koju sam ja primio i nemam antitela(mnogi imaju).Da li sada mogu da primim Pheizer i kada?Hvala.\n11:14, 21. 04. 2021. Odgovori\nZanimljivo je to kada se rade statistike, kako se izvlace samo oni podaci koji odgovaraju.\nU Izraelu je vakcinacija pocela 19.decembra 2020. , masovna revakcinacija prvih vakcinisanih 11. Januara a stvaranje anti tela tih prvih revakcinisanih tek za dve nedelje, znaci 25. januar, sto znaci da je tek krajem marta polovina ljudi koji su bili revakcinisani imala antitela(u tom momentu nekih 15% ukupnog stanovnistva u Izraelu).\nPo statistici koju su objavili u tekstu, glavni pik je bio 17. januara i od tada virus opada po istoj krivoj kao i u drzavama koje nisu vakcinisale stanovnistvo. 20. marta broj obolelih pada ispod 1000 (674), u tom trenutku ima 57.1% vakcinisanih i 50 % revakcinisanih, ali ne i toliki procenat ljudi koji su stekli anti tela, taj broj moze biti oko 40% uzimajuci cifru od 4. marta sto je dve nedelje potrebne za imuni odgovor. Znaci li onda to da teorija o kolektivnom imunitetu od 95% ne pije vodu, kada se to resava i sa manjim brojem?\nE sad ako se pogleda godina 2020. , moze se videti da je u tom istom periodu bez vakcinacije, ali uz manji broj obolelih Izrael imao isti krivu opadanja zarazenih.\nIzrael je zemlja u kojoj je klima veoma topla, zime su blage i pojava nekog respiratornog virusa se moze ocekivati iskljucivo od septembra do marta.\nTako da kada radite statistiku radite je kako se radi a ne kako odgovara nalogodavcima


Italijanske vlasti nisu slušale preporuke stručnjaka o blažim merama - Naši u svetu\nObjavljeno 09/08/20 u 18:30\nVlada Italije odbacila je preporuke svojih naučnih savetnika za blažu zabranu kretanja u martu, na početku epidemije, otkrili su novi objavljeni dokumenti, piše Politico EU.\nPočetkom marta, uoči pandemije koronavirusa u Italiji, vladi je preporučeno da se država podeli u dve celine, sa strožijim merama za pogođeniji severni deo zemlje.\nMeđutim, samo 48 sati kasnije uvedena je potpuna zabrana kretanja na celoj teritoriji zemlje, sa znatno strožijim merama u odnosu na druge zemlje Evrope poput Nemačke i Ujedinjenog Kraljevstva.\nPremijer Italije Đuzepe Konte rekao je parlamentu krajem marta da su odluke o merama “oduvek bazirane na tačnim procenama naučnog komiteta.”\nParlament mu je takođe produžio ovlašćenje za vanrednu vladavinu do kraja oktobra.\nKonte je zatim bio suočen sa kritikama od strane opozicionih partija zbog stroge vladavine i ograničavanja građanskih sloboda.\nNaučni komitet preporučio je prvobitno vladi zatvaranje škola, barova i noćnih klubova u zemlji, a u severnom području, posebno regionu Lombardije, preporučeno je zatvaranje teretana, bazena i muzeja.\nPreporučeno je i da se zabrane sportski događaji.\nNije bilo preporuka gde je navedeno uvođenje potpune zabrane kretanja, a čak je navedeno da bi crkve i restorani mogli da nastave sa radom širom Italije dokle god se stanovništvo pridržava mera socijalnog distanciranja, otkrili su dokumenti.\nSledeći dan je u celom regionu Lombardije uvedena zabrana kretanja, a nakon što je više stotina ljudi pobeglo vozom na jug zemlje, Konte je saopštio da će zabrana kretanja važiti za celu teritoriju Italije\nZapise naučnog komiteta objavio je Fondazione Luigi Einaudi, istraživački institut u Rimu, koji je preduzeo pravne mere kako bi dokumenta bila publikovana.\nAdvokat instituta Roko Todero rekao je: “Dugo su bile na snazi velike restrikcije građanskih sloboda, i građani imaju pravo da znaju koji su naučni i epidemiološki razlozi stajali iza njih.”\nVesti o odluci vlade da se uvede potpuna zabrana kretanja bez naučne osnove imaju veliku šansu da dovedu do negodovanja u manje pogođenom jugu Italije.\nCotona virusCOVID 19Italija


Mitinzi širom sveta povodom samita o klimi, sukobi na skupu u Parizu\nStotine hiljada ljudi marširalo je danas širom sveta pozivajući svetske lidere da preduzmu akciju u borbi protiv klimatskih promena, uoči sutrašnje Konferencije UN o klimi, dok su na jednom skupu u Parizu izbili sukobi, preneo je Bi-Bi-Si (BBC).\nFrancuska policija rasterala je suzavcem demonstrante koji su se okupili na pariskom Trgu Republike gde je pre terorističkih napada u glavnom gradu Francuske bio zakazan skup o klimatskim promenama.\nSkup, koji je zabranila francuska vlada jer je posle napada 13. novembra u kojima je poginulo 130 ljud uvedeno vanredno stanje u zemlji, počeo je mirno, ali su kasnije izbili sukobi kada je policija zatražila da se okupljeni raziđu.\nMinistar unutrašnjih poslova Francuske Bernar Kaznev izjavio je da je 208 osoba uhapšeno pošto je izbilo nasilje na demonstracijama u Parizu, a da se njih 174 i dalje nalazi u pritvoru, objavio je BBC.\nKako je navedeno, većina učesnika u sukobima na skupu u Parizu nosila je maske ili su na neki drugi način prekrili lice.\nFrancuski predsednik Fransoa Oland izjavio je da je “skandalozno” da su se sukobi dogodili na mestu gde su ljudi ostavili cveće i sveće u znak sećanja na one koji su ubijeni u terorističkim napadima.\nOn je dodao da sukobi nemaju “nikakve veze sa onima koji štite životnu sredinu”.\nViše od 2.000 događaja u svetu organizovano je povodom samita o klimi u Parizu koji će okupiti lidere gotovo 150 zemalja.


Beograd, Priština -- Rada Trajković kaže da je Boris Tadić Srbe s Kosova doveo u bizarnu poziciju. Potpredsednik Srpskog nacionalnog veća sa Kosova i Metohije Rada Trajković, kaže da poziv predsednika Srbije Borisa Tadića za toleranciju među kosovskim Srbima, samo pokazuje u kakvu je bizarnu ...\nSrbija i Srbi koji žive izvan matice neće doprinositi nestabilnosti Balkana, niti ugroziti integritet bilo koje države u regionu. Srbija i srpski narod žele da budu deo regionalne politike i da daju doprinos regionalnoj stabilnosti, rekao je juče predsednik Srbije Boris Tadić nakon sastanka sa ...\nBeograd -- Predsednik Srbije Boris Tadić najavio je mogućnost održavanja prevremenih parlamentarnih izbora do kraja godine. Tadić je takvu mogućnost najavio nakon pokretanja inicijative Srpske radikalne stranke za smenu predsednika Srbije i stavljanja tog predloga po hitnom postupku u skupštinsku ...\nBeograd -- Predsednik Srbije Boris Tadić najoštrije je osudio svaki vid pritiska na građane povodom predstojećih izbora na Kosovu. Tadić je u izjavi za javnost koja je iz kabineta predsednika Srbije dostavljena agenciji FoNet, zatražio i da Vlada Srbije osudi svaki pojedinačni poziv na linč.\nLopta kod Slovenaca\nPredsednici Srbije Boris Tadić i Hrvatske Stjepan Mesić potvrdili su juče saglasnost sa idejom o organizaciji Svetskog prvenstva 2010. u košarci u Srbiji i Crnoj Gori, Bosni i Hercegovini, Sloveniji i Hrvatskoj. 'Boris Tadić, kao jedan od političkih inicijatora zajedničke organizacije SP, obavio je ...\nTadić optužuje tri ministarstva\nPredsednik Srbije Boris Tadić zahteva od Vlade Srbije da se izjasni i utvrdi odgovornost Ministarstva prosvete, Ministarstva zdravlja i Ministarstva za državnu upravu i lokalnu samoupravu za umešanost u organizovanje mitinga 'protiv državnih institucija' prekjuče u Beogradu.\nTadić sa predstavnicima Srba\nBeograd -- Predsednik Srbije Boris Tadić u petak se sastao sa predstavnicima Srba iz zemalja u okruženju. Nakon susreta sa političkim predstavnicima Srba u zemljama jugoistočne Evrope, Tadić je preneo da je tokom razgovora postignuta saglasnost da odgovorni za ratne zločine budu izvedeni pred sud, ...\nProtest protiv Tadića\nNekoliko stotina kosmetskih Srba okupilo se juče ispred zgrade Predsedništva Srbije protestujući protiv poziva predsednika Borisa Tadića da izađu na predstojeće izbore u pokrajini. Demonstrantima su se, burno pozdravljeni, pridružili i poslanici SRS i SPS, predvođeni Tomislavom Nikolićem i Ivicom ...\nObradović: Bio sam na ulici\nBeograd -- Funkcioner SPS Žarko Obradović osuđuje izjavu Borisa Tadića da iza protesta kosovskih Srba stoje i državni službenici. Obradović je rekao da je Boris Tadić razočaran time što kosovski Srbi ne žele da izađu na izbore i da traži način da obesmisli protest jer narod ne misli kao on.\nTadić: Neka se Vlada izjasni\nBeograd -- Boris Tadić zahteva da se Vlada izjasni da li su za organizovanje protesta kosovskih Srba korišćena sredstva iz budžeta. Predsednik Tadić je dokumentaciju, u kojoj se vidi da je na račun Kosmet prevoza 12 oktobra preko ekspoziture Komercijalne banke u Kosovskoj Mitrovici, uplaćeno preko ...\nTadić sutra sa liderima partija Srba\nBeograd -- Predsednik Srbije Boris Tadić biće u petak domaćin regionalnog skupa lidera političkih partija Srba iz susednih zemalja. U saopštenju se navodi da će na skupu učestvovati lideri partija Srba iz Hrvatske, Bosne i Hercegovine, odnosno Republike Srpske, Mađarske, Rumunije, Makedonije i ...\nTadić-EBRD: Nastaviti reforme\nBeograd -- Delegacija EBRD navodi da je za oporavak Srbije neophodno nastaviti reforme započete 2001. Predsednik Srbije Boris Tadić dobio je čvrsta uveravanja od delegacije Evropske banke za obnovu i razvoj da su strani investitori veoma zainteresovani za ulaganja u privredu Srbije.\nTadić: Protest organizovali službenici\nBeograd -- Boris Tadić je rekao da poseduje informacije da su demonstracije kosovskih Srba organizovali neki državni službenici. Predsednik Srbije je to ocenio kao "apsolutno neprihvatljivo". Nakon razgovora sa ministrom spoljnih poslova Švedske Lejlom Frejvald, Tadić je kazao da uvažava pravo na ...\nBeograd -- Predsednik Srbije kaže da njegov poziv kosovskim Srbima da izađu na izbore nije u suprotnosti s Planom Vlade. Boris Tadić je izjavio da njegov poziv kosovskim Srbima da izađu na izbore nije u suprotnosti sa stavom premijera Srbije Vojslava Koštunice, niti s Planom Vlade Srbije za Kosovo.


Šta se desilo u Libiji: Srpska diplomatija van kontrole\nSa komemoracija srpskim diplomatama, Beograd, 25. februar 2016.\nŠta se desilo u Libiji što pre bi trebalo da utvrde nadležni organi jer se ovako stiče utisak da se nešto krije, rekli su sagovornici RSE o nedavnoj pogibiji dvoje diplomatskih službenika Srbije. U međuvremenu, domaća štampa preplavljena je nagađanjima o odgovornosti ambasadora Srbije u Tripoliju Olivera Potežice.\nBorivoje Erdeljan, spoljnopolitički komentator, kaže da je od otmice i pogibije Slađane Stanković i Jovice Stepića proteklo mnogo vremena da bi se znalo tako malo.\n"Stiče se utisak da se nešto krije jer se sporo utvrđuju činjenice, koje sigurno nisu nekakva državna ili diplomatska tajna. Sve zajedno to podseća na jedan splet našeg načina pristupanja stvarima, da je sve mistično, polutajanstveno i dobrim delom uz lične uticaje", navodi Erdeljan.\nJovicu Stepića i Slađanu Stanković, službenike srpske ambasade u Tripoliju, oteli su militanti 8. novembra kod libijskog grada Sabrata dok su putovali u koloni automobila sa ambasadorom Oliverom Potežicom. U zatočeništvu su bili do 19. februara kada su ubijeni u američkom bombardovanju uporišta Islamske države Iraka i Levanta (IDIL).\nVesna Petrović, profesorka međunarodnog javnog prava, smatra da je nelogičan stav Ministarstva spoljnih poslova da se čeka izveštaj libijskih vlasti.\n"Libijske vlasti ne mogu da nam daju informaciju da li je Oliver Potežica imao dozvolu da krene na put, sa kim je imao dozvolu da krene i zašto je krenuo... Otkud to znaju libijske vlasti. To mora da zna naše Ministarstvo inostranih poslova. I od početka je čudno, pogotovu što su se mnoge zemlje povukle iz Libije, što je Srbija jedna od retkih država koje i dalje imaju ambasadu u Libiji", konstatuje Petrović.\nRadna grupa MSP-a, formirana posle ove tragedije, saslušala je ambasadora Potežicu koji je, kako su preneli mediji, negirao svoju odgovornost.\nZbog čega su službenici srpske ambasade u Tripoliju putovali trasom koja nije bezbedna, na kojoj su i oteti, pokušao je da objasni Veljko Odalović, generalni sekretar MSP-a, rekavši za N1 da je to put koji vodi ka jednom gradu u kojem je od 90-ih godina bio otvoren račun ambasade Srbije, upravo zbog platnog prometa.\n"Prema izjavi ambasadora, oni su pošli kao podrška, ne kao fizička podrška, već da mu pokažu put koji su oni prošli nekoliko dana ranije. Taj put je bio za ambasadora nepoznat", rekao je Odalović.\nSa druge strane, u nedostatku više informacija i efikasnog utvrđivanja okolnosti tragedije, u štampi se pojavljuju spekulacije o tom slučaju. Prenose se izjave članova porodica poginulih koji javno pitaju da li je moguće da ambasador zaista nije znao put ka Tunisu.\nBorivoje Erdeljan smatra da se radi o konfuziji koja pokazuje da istaga ne može da čeka.\n"Ministarstvo spoljnih poslova mora da otvori karte. Kao sledeća instanca logično bi bilo da Vlada nešto preduzme, a onda, ukoliko postoji potreba, trebalo bi da reaguje i pravosuđe, da se sprovede istraga, utvrde činjenice, koliko ima čije odgovornosti, odnosno neodgovornosti, krivice... da se razjasni šta se dogodilo, da se shvati istina i da se po istini postupa", smatra Erdeljan.\nKao činjenice koje su prethodile otmici mediji navode da je Bezbednosno-informativna agencija ranije upozorila MSP i ukazala da se razmotri zatvaranje ili izmeštanje ambasade u Tripoliju, kao i da je ambasador Potežica od 2012. godine imao dozvolu da bez obaveštavanja Ministarstva donosi odluke o kretanju zaposlenih.\nVesna Petrović zaključuje da još nema odgovora na ključna pitanja.\n"Zašto je ostala otvorena ambasada u Libiji ako postoji opasnost po bezbednost. Drugo je pitanje kakve su nadležnosti ambasadora Potežice i šta se njemu daje kao instrukcija. Imam utisak da ili se nešto krije, a ozbiljno je, ili su oni nesposobni da sprovedu istragu", ocenjuje Petrović.\nPrema informacijama iz MSP-a, tek kada bude gotov izveštaj radne grupe biće poznato i da li će Ministarstvo vladi preporučiti zatvaranje ambasade u Tripoliju.\nTakođe, kako je navedeno iz MSP-a, Srbija očekuje da će američke vojne i obaveštajne službe razjasniti nedoumice koje su stvorile konfuziju oko toga da li su znali da bombarduju lokaciju na kojoj ima civila.


U gradu i okolini preko 120 “bezimenih” ulica, građani bez predloga i ideja - Bujanovačke\nPočetna DRUŠTVO U gradu i okolini preko 120 “bezimenih” ulica, građani bez predloga i ideja\nU gradu i okolini preko 120 “bezimenih” ulica, građani bez predloga i ideja\nBujanovačke29. jun 2019.DRUŠTVO, GRAD, NASLOVNA0\nČekamo predloge građana: Mustafa\nBujanovac, 29. jul 2019. – Komisija za nazive ulica i trgova u opštini Bujanovac još uvek nije dobila nijedan predlog o kojem bi odlučivala, iako su građani, mesne zajednice i udruženja obavešteni još krajem maja da mogu pokretati inicijative o nazivima trgova i ulica, poručuju iz Komisije.\nKako je Bujanovačkim rekao predsednik ovog tela, sekretar SO Bujanovac Selami Mustafa, komisija se neće baviti promenom postojećih naziva već isključivo određivanjem imena ulica koje nikada nisu imale table sa nazivima, a „bezimenih“ je, po njegovim rečima, mnogo, i u gradu i u selima.\n„Samo u Bujanovcu imamo 72 ulice bez naziva, a u Velikom Trnovcu 55. Određivanje naziva se vrši na osnovu elaborata Republičkog geodetskog zavoda, ali za sada nema predloga o kojima bi Komisija odlučivala“, kaže Mustafa.\nKada ih bude, nakon što prođu sve procedure na lokalu, predlozi se upućuju Ministarstvu za državnu upravu i lokalnu samoupravu na odobrenje.\nKada je poslednji put, 2016. godine, zatražena saglasnost ministarstva odgovor je bio negativan i nije dozvoljeno preimenovanje gradskog Trga Karađorđa Petrovića u Trg Skenderbega, po inicijativi albanskih odbornika u lokalnoj skupštini.\nTAGbujanovac nazivi ulice\nPrevious PostKosovski parlament o Albancima u Srbiji: Da san postane java Next PostSofija Mišić trenira košarku i sprema se za prvi polumaraton\nGrađani: Nezaposlenost i nezainteresovanost centralnih vlasti najveći problemi Bujanovca\nTreću dozu primilo 1400 Bujanovčana\nAmbasadorka: Britanija podržava razvoj Bujanovca


Izvor: NoviMagazin.rs, 19.Avg.2020, 12:29\nU Izveštaju o inflaciji >> Pročitaj celu vest na sajtu NoviMagazin.rs << za avgust navedeno je da bi BDP Srbije u 2021. godini mogao da bude viši za oko šest odsto.\nKako je ukazano, povoljnija domaća ekonomska kretanja od očekivanih u drugom tromesečju upućuju na zaključak da bi usporavanje domaće ekonomije ove godine moglo biti i manje od projektovanog, ali projekciju NBS ipak nije menjala, imajući u vidu rizike iz međunarodnog okruženja, koji se pre svega odnose na novi talas širenja virusa korona u Evropi i svetu i s tim povezani mogući sporiji globalni ekonomski oporavak.\n"Naredne godine uslediće ubrzan ekonomski oporavak od oko šest odsto vođen domaćom tražnjom i izvozom, čemu doprinosi pravovremen i adekvatan odgovor nosilaca ekonomske politike u Srbiji i zadržana povoljna srednjoročna perspektiva naše zemlje, što će obezbediti povratak na stabilnu srednjoročnu putanju rasta od oko četri odsto godišnje", navedeno je u Izveštaju.\nU Izveštaju je ukazano i da se i u narednom periodu očekuje da će inflacija u Srbiji ostati niska i stabilna. "U odnosu na majsku projekciju, nova projekcija inflacije na nešto je višem nivou u kratkom roku, pre svega u trećem tromesečju ove godine, zbog viših cena voća, povrća i svetske cene nafte prethodnih meseci od pretpostavljenih. U srednjem roku, projekcija inflacije je na nižem nivou, jer će prema našoj oceni dezinflatorniji uticaj agregatne tražnje i uvozne inflacije nađačati inflatorni uticaj cene nafte na svetskom tržištu", piše u izveštaju.\n"Takvom kretanju inflacije doprineće relativno niska agregatna tražnja, inflacija u međunarodnom okruženju i svetske cene primarnih poljoprivrednih proizvoda, dok će efekti niže svetske cene nafte postepeno iščeznuti. Nakon toga, s daljim rastom ekonomske aktivnosti i tražnje, inflacija će početi postepeno da se kreće ka centralnoj vrednosti cilja od tri odsto, ali će ostati ispod nje i u 2022.", ocenjeno je u Izveštaju.\nUkazano je i da se najjači efekti pandemije osetio u drugom tromesečju, kada je ekonomska aktivnost smanjena za 6,5 odsto na međugodišnjem nivou, što je bilo bolje od očekivanja predstavljenih u majskom izdanju Izveštaja o inflaciji.\nOna je naglasila i da je to u skladu sa projekcijama međunarodnih institucija.\nIzvor: Beta, 19.Avg.2020\nNarodna banka Srbije (NBS) objavila je danas da je zadržala majsku projekciju nivoa bruto domaćeg proizvoda (BDP) prema kojoj će, zbog ponovnog globalnog širenja virusa korona, koje za posledicu može imati sporiji oporavak svetske ekonomije, ove godine realno biti niži za 1,5 odsto, ali postoji...


Tuzio Izrael i Italiju zbog ubistva Hrista\nTema: Tuzio Izrael i Italiju zbog ubistva Hrista\n02.08.2013., 18:29 #1\nKENIJA - Dola Indidis je kenijski advokat i bivši portparol suda u Keniji, ali i hrišćanin koji je predao tužbu Hagu protiv Izraela sa namerom da se, kako kaže, osude oni koji su krivi za nezakonito pogubljenje Isusa Hrista.\nOn ima nameru da tuži Tiberija, Pontija Pilata, jevrejske vođe, kralja Heroda kao i Italiju i Izrael.\n"Dokaze danas možete naći zapisane u Bibliji i ne možete ih diskreditovati", rekao je Indidis.\nIako osobe koje, smatra krivim za Isusovu smrt, nisu žive više od 2.000 godina, Indidis tvrdi da se i dalje mogu odgovornim smatrati vlade za koje su te osobe delovale.\n"Podneo sam tužbu jer mi je dužnost da održim dostojanstvo Isusa pa sam zato otišao u Hag da tražim pravdu za čoveka iz Nazareta", rekao je Indidis, naglasivši da je progon Isusa predstavljalo kršenje ljudskih prava i da je rezultat predrasuda i neobjektivnosti kao i lošeg postupanja suda.\nIndidis je u tužbu uvrstio i Izrael i Italiju jer su one, nakon što su postale nezavisne, usvojile zakone Rimske imperije koji su bili na snazi u vreme razapinjanja. On takođe dovodi u pitanje način ispitivanja tokom suđenja Isusu, saslušanje i izricanje kazne, način kažnjavanja i poreklo informacija koje su služile kako bi ga proglasili krivim.\nOvaj postupak kenijskog advokata usledio je nakon što je slučaj želeo da pokrene na Visokom sudu u Nairobiju, ali su ga tamo odbili. On tvrdi da njegov slučaj ima osnova i da postoji velika mogućnost pozitivnog ishoda tužbe.\nPortparol suda u Hagu već je izjavio da sud nema nadležnost u tom slučaju jer se oni bave rešavanjem sporova između država.\n"Nije čak ni teoretski moguće da razmatramo taj slučaj", rekao je portparol suda u Hagu.\n02.08.2013., 18:52 #2\nRe: Tuzio Izrael i Italiju zbog ubistva Hrista\nAko ako, i Izrael i Italiju, samo kome da isplati to ako dobije spor?\n02.08.2013., 18:56 #3\nKako nije tuzio katolicku crkvu zbog miliona pobijenih zarad religije... piiizda licimerna...


Tanjug 1. avgusta 2018. 08:28\nVAŠINGTON – SAD drže za reč severnokorejskog vođu Kim Džong-una koji se tokom junskog samita s američkim predsednikom Donaldom Trampom obavezao na denuklearizaciju, izjavila je večeras portparolka Stejt departmenta Heder Noert, prenosi Rojters.\nPozivajući se na izvore bliske obaveštajnim izveštajima, „Vašington post“ je juče naveo da Severna Koreja, po svoj prilici, radi na jednoj ili dve nove interkontinentalne balističke rakete na tečno gorivo u velikom istraživačkom postrojenju na obodima Pjongjanga.\nIstovremeno, visoki zvaničnik u južnokorejskom predsedničkom kabinetu rekao je da američke i južnokorejske agencije pomno prate „različita kretanja“ u Severnoj Koreji, ne iznoseći više detalja.\nDžoel Vit, bivši pregovarač Stejt departmenta i osnivač projekta za praćenje Severne Koreje „38 Sever“, kaže da nije realno očekivati da Pjongjang obustavi svoje programe „dok mastilo na sporazumu nije još ni stiglo da se osuši“.\nTo je bio slučaj i sa američkim pregovorima sa Sovjetskim Savezom tokom Hladnog rata, a u novije vreme i sa Iranom, „koji su nastavili da rade na razvoju centrifuga sposobnih da proizvode nuklearni materijal iako su se sa SAD dogovorili da ograniče tek aktivnosti“, zaključuje Vit.


Izaslanik Ujedinjenih nacija za Libiju Gasan Salame ocenio je da je toj zemlji "potrebno da prestane svako strano mešanje", uoči međunarodne konferencije u Berlinu o završetku sukoba u Libiji.\n"Strano uplitanje može kratkoročno imati efekat aspirina. Ali Libiji je potrebno da prestane svako strano mešanje. To je jedan od ciljeva ove konferencije", rekao je Salame, po svoj prilici misleći na primirje koje je 12. januara stupilo na snagu posle inicijative Rusije i Turske.\nSastanak svetskih lidera i lidera zemalja umešanih u sukobe u Libiji za cilj ima "učvršćivanje primirja".\n"Danas imamo samo primirje. Želimo da ga pretvorimo u istinski prekid vatre s posmatračima, razdvajanjem, premeštanjem teškog naoružanja... Ovo primirje mora da se održi", naveo je Salame, prenosi Beta.\nPremijer međunarodno priznate libijske Vlade nacionalnog jedinstva Fajez al-Saraž i njegov glavni neprijatelj, maršal Halifa Haftar, čije snage Narodne armije više od devet meseci bore da bi zauzele Tripoli, bili su pozvani da u ponedeljak u Moskvi potpišu sporazum o prekidu vatre.\nAnkara podržava Saraža, pa i vojno, dok se smatra da Moskva pruža podršku Haftaru, oružjem, novcem i plaćenicima.\nSaraž je potpisao sporazum u Moskvi, ali Haftar to nije učinio.\nMas: Haftar spreman da poštuje prekid vatre u Libiji\nObojica su pozvana u Berlin, ali Salame "ne veruje" da će uspeti da postignu dogovor na konferenciji.


Bečejski Mozaik 12 mart 2010\nPozorišna saradnja Zrenjanina i Bečeja: Gostujuće predstave i lutkarsko pozorište\nDirektori bečejskog Gradskog pozorišta i Narodnog pozorišta „Toša Jovanović“ iz Zrenjanina, Velimir Cvejanov i Goran Ibrajter prošlog petka su u Gradskom pozorištu potpisali protokol o saradnji dve pozorišne kuće.\nPrema njihovom mišljenju saradnja će biti značajna i za ustanove kulture i za građane Bečeja i Zrenjanina, jer im se pružaju mogućnosti za povezivanje u oblasti kulture.\nPrva predstava zrenjaninskog pozorišta u Bečeju: Predstava „Heroj nacije“\nNa sceni Gradskog pozorišta prošlog četvrtka odigrana je pozorišna predstava „Heroj nacije“ Narodnog pozorišta „Toša Jovanović“ iz Zrenjanina, po tekstu Ivana M. Lalića, a u režiji Egona Savina.\nDečji dramski studio: Za Majske igre i na mađarskom jeziku\nČlanovi Dečjeg dramskog studija Gradskog pozorišta pripremaju pozorišne predstave za Majske igre.\nDruštvo učitelja Bečeja: Posveta Šandoru Petefiju\nTakmičenje u recitovanju posvećeno pesniku Šandoru Petefiju u organizaciji Društva učitelja Bečeja, Narodne biblioteke i pod pokroviteljstvom knjižare „Prizma 93“ po prvi put je održano 15. marta u prostorijama Narodne biblioteke u Bečeju.\nPozorišni klub: Koncert „Velikog prezira“\nProšlog petka u pozorišnom klubu gostovala je grupa „Veliki prezir“ iz Vrbasa koja je bečejskoj publici već poznata, jer je prethodnih godina često nastupala u Bečeju.\nSvirka u pozorišnom klubu: Dobar provod uz „Crossroads“\nNa koncertu bečejske grupe „Crossroads“ - Jasminka Živanović (vokal), Branko Stančević (gitara), Milovan Mišković (gitara) i Miloš Mrkšić (bas) – u punom pozorišnom klubu 20. marta vladala je izuzetno dobra atmosfera.\nGradsko pozorište: Predstava iz Crvenke\nProgram Gradskog pozorišta 2. septembar 2017.


KK Fenerbahče Archives -\nEVROLIGA, KOŠARKA 16/10/2020\nBRUTALNA PARTIJA LJUBIMCA GROBARA: Lučić režirao čudesan preokret Bajerna u Istanbulu!\nKošarkaši minhenskog Bajerna ostvarili su još jedan neverovatan trijumf u Evroligi, ovog puta u Istanbulu protiv Fenerbahčea. Izabranici Andree Trinkijerija pobedu u Istanbulu u okviru četvrtog kola Evrolige su slavili rezultatom 75:71. Oni su odigrali…\nEVROLIGA, KOŠARKA 02/10/2020\nCRVENO-BELI RAZOČARALI: Fener na krilima Lorenca Brauna rutinski savladao Zvezdu!\nKošarkaši Fenerbahčea ubedljivo su savladali Crvenu zvezdu sa 77:63 u prvom kolu Evrolige. Izabranici Saše Obradovića odigrali su bledu partiju u kojoj su samo u prvoj četvrtini odigrali onako kako umeju. Mnogo izgubljenih lopti, promašenih…\nEVROLIGA, KOŠARKA 01/10/2020\nOVO JE ŠANSA ZA CRVENO-BELE: Fener žestoko oslabljen u duelu sa Zvezdom!\nKošarkaši Fenerbahčea u petak dočekuju Crvenu zvezdu u 1. kolu Evrolige. Ekipa Igora Kokoškova sjajno je započela novu sezonu pobedom protiv Ormansporta sa 33 razlike. Ipak, srpski stručnjak se suočava sa velikim kadrovskim problemima pred…


Fapovi radnici pozivaju Rvovića da povuče ostavku\nPriboj - Udruženje za zaštitu radnika Fapa oglasilo se saopštenjem za javnost nakon niza sastanaka koje su održali u Vladi Republike Srbije zajedno sa predsednikom opštine Lazarom Rvovićem i narodnim poslanikom Krstom Janjuševićem.\nDa je Rvović jedan od retkih predsednika opština u Zlatiborskom okrugu koji uživa ugled i veliko poverenje meštana u svojoj sredini pokazuje između ostalog i poziv ovog udruženja upućen njemu sa ciljem da povuče ostavku datu na mesto predsednika opštine krajem prošle godine. Iz ovog udruženja smatraju da eventualno uvođenje Privremenih mera neće nikom doneti ništa dobro. Saopštenje za javnost koje je potpisao predsednik Udruženja za zaštitu radnika Fapa Miroslam Mršević prenosimo u celosti.\nObaveštavamo javnost Priboja i sve radnike FAP-a da su se na sastancima u Vladi Republike Srbije koje su vodili predsednik opštine Priboj Lazar Rvović i narodni poslanik Krsto Janjušević postignuti načelni dogovori o sledećim pitanjima:\n1.Fond za razvoj će uplatiti FAP-u sredstva za isplatu zaostalih zarada od aprila do jula 2016. koje će biti isplaćene do 01.02. 2017. radnicima FAP-a\n2.Uplate svim radnicima doprinosa za penzijsko i zdravstveno osiguranje po zaključku Vlade Republike Srbije od 31.03. 2016. će biti završeno do 01.02.2017. za sve radnike FAP-a\n3.Vlada Republike Srbije će dati garanciju da će se podsticajna sredstva za otpočinjanje novih poslovnih aktivnosti u iznosu od 100 evra po godini radnog staža uplatiti mesec dana po usvajanju UPPR-a za sve radnike FAP-a koji su ostali bez posla\n4.Posle uplate zaostalih zarada radnicima FAP-a , kao i povezivanja radnog staža stiču se uslovi za usvajanje UPPR-a , dolaska Vojske Republike Srbije i promenu svih upravljačkih struktura FAP-a što će biti završeno do početka marta 2017.\n5.Zbog niza zakonskih propusta , neracionalnog trošenja novca , aktivnog miniranja realizacije ugovora predsednika opštine sa radnicima FAP-a , dovođenje penzionisanih lica u obezbeđenje koje FAP ne može izdržati finansijski , insistiraće se na smenama menadzmenta FAP-a , na zakonom predviđen način ne dovodeći u pitanje funkcionisanje FAP-a i dolazak Vojske Srbije.\nPosle svih negativnih iskustava sa prethodnih sastanaka , čije se odluke nisu realizovale , dogovoreno je da će delegacija sa predstavnicima radnika do kraja nedelje otići u Beograd da se gore navedeno potvrdi sa verifikovanim organima Republike Srbije. Po povratku će se izdati zvanično saopštenje , potpisano od svih relevantnih institucija i predstavnika radnika .\nUdruženje za opstanak radnika FAP-a je za ostanak svih institucija opštine , za povlačenje ostavke predsednika opštine i protiv uvođenja privremenih mera , ako će to uticati na realizaciju potpisanih ugovora sa radnicima FAP-a.Molimo radnike FAP-a da sačekaju kraj nedelje pa da tek na osnovu ishoda sastanka u Vladi Srbije , donesu odluku da li će ili ne tužiti opštinu Priboj ili FAP. U slučaju da se ne potvrdi ispunjenje gore navedenih tačka udruženje će angažovati advokata koji će u ponedeljak 30.01. primiti radnike koji su oštećeni po zakonu o radu i legalno potpisanim ugovorima. Udruženje zadržava pravo da protestuje na zakonom propisan način u slučaju da bilo ko pokuša da dogovor u Vladi Republike Srbije izigra.


Aleksandar Vučić novi predsednik Srbije | Gde Investirati\nPredsednički kandidat Aleksandar Vučić rekao je sinoć, u obraćanju posle izbora, da je pobedio sa razlikom koja nije mala. “Dobio sam 12 odsto više glasova nego svi ostali kandidati zajedno”, rekao je i dodao da je pobeda čista kao suza. SNS je jedna od najvećih stranaka u Evropi, a na celom Balkanu – jedna od dve, tri najveće, kazao je.\n“Ponosan sam na činjenicu da smo dobili poverenje građana Srbije i od 3.700.000 ljudi koji su izašli, naše su procene 2.000.035 glasova”, naveo je. Dodao je da još nema glasova sa KiM, gde očekuje kako je rekao ubedljivu pobedu od 75 odsto, a da je drugoplasirani Janković sa 16 odsto.\nKazao je da gotovo nestvaran osećaj dobiti ovakav rezultat u prvom krugu – naročito kad antisistemski kandidat dobije više od 10 odsto.\nOn je rekao da je SNS jedna od najvećih stranaka u Evropi, a na celom Balkanu – jedna od dve, tri najveće. “To je armija od ljudi kojoj sam beskrajno zahvalan, sila od ljudi koja može da izdrži sve”, naveo je.\nVučić je dodao da će kao predsednik posetiti Kinu, da će to biti velika poseta, a da je od kineskog ambasadora – ne zna kako, dobio čestiku večeras čak iz aviona. Dodao je da primio dosta čestitki, od Sebastijana Kurca, od bivšeg premijera Rumunije koji je tu, da je tu i Guzenbnauer…\nPrevious Kompanija Netflix otvorila konkurs za prevodioce filmova\nNext UAE: Spajanjem dve banke stvorena najveća banka sa aktivom od 180 milijardi dolara\nTags Aleksandar Vučićpredsednički izboripredsednik Srbije


Na osnovu člana 16. Zakona o oznakama geografskog porekla („Službeni glasnik RS“, broj: 18/10), Ministarstvo poljoprivrede i zaštite životne sredine poziva zainteresovana pravna lica sa sedištem u Republici Srbiji, koja su akreditovana od strane nacionalnog akreditacionog tela u skladu sa standardom SRPS EN 45011:2004 odnosno SRPS ISO/IEC 17065:2013 i propisima o akreditaciji (u daljem tekstu: sertifikaciona tela), da podnesu Ministarstvu poljoprivrede i zaštite životne sredine Zahtev za ovlašćivanje za sprovođenje kontrole kvaliteta i posebnih svojstava poljoprivrednih i prehrambenih proizvoda sa oznakama geografskog porekla (u daljem tekstu: Zahtev).\nOd dokumentacije uz Zahtev potrebno je priložiti:\npotvrdu o registraciji privrednog subjekta (izvod iz Agencije za privredne registre);\nSertifikat o akreditaciji izdat od strane nadležnog akreditacionog tela Republike Srbije, sa Obimom akreditacije.\nNapred navedenu dokumentaciju neophodno je dostaviti u originalu ili overenoj kopiji.\nUkoliko su ispunjeni zakonski uslovi, odnosno uslovi traženi ovim pozivom, Ministarstvo poljoprivrede i zaštite životne sredine zaključuje ugovor sa sertifikacionim telom. Istim se, u cilju uspostavljanja sistema kontrole kvaliteta i posebnih svojstava poljoprivrednih i prehrambenih proizvoda sa oznakama geografskog porekla, detaljno definišu međusobna prava i obaveze. Kontrola se sprovodi tako što sertifikaciona tela utvrđuju usklađenost kvaliteta i posebnih svojstava proizvoda, kao i poreklo sirovine i način proizvodnje, sa podacima sadržanim u specifikaciji, odnosno elaboratu, u skladu sa zakonom kojim se uređuju oznake geografskog porekla.\nMinistarstvo poljoprivrede i zaštite životne sredine može da ovlasti sertifikaciono telo za sprovođenje kontrole kvaliteta i posebnih svojstava, za jednu ili više kategorija poljoprivrednih i prehrambenih proizvoda, a u skladu sa obimom akreditacije.\nZahtev, uz traženu dokumentaciju potrebno je dostaviti na sledeću adresu:\nGrupa za unapređenje kvaliteta poljoprivrednih i prehrambenih proizvoda\nNemanjina br. 22-26, 11000 Beograd\nZa dodatne informacije u vezi sa ovim pozivom možete se obratiti na telefon 011/3622 312.\nZahtevi sertifikaconih tela mogu da se podnose kontinuirano tokom godine.


Veslanje: Četiri medalje za smederevske pionirke i pionire | podunavlje.info\nSMEDEREVO, 28. februar 2018 – Državno prvenstvo na ergometrima održano je minulog vikenda u Hali „Ranko Žeravica“ na Novom Beogradu uz učešće više od 500 veslača i veslačica iz svih srpskih klubova.\nVeslački klub Smederevo je predstavljalo 35 veslača i 9 veslačica u konkurenciji juniora, kadeta i pionira. Aleksandar Filipović je bio prijavljen za ovo takmičenje ali se nekoliko dana pre šampionata povredio pa je morao da preskoči šampionat na ergometrima.\nU takvoj konkurenciji najbolje rezultate ostvarile su pionirke VK Smederevo. Iako su nastupile sa samo devet veslačica, Smederevke su osvojile tri medalje, po jednu zlatnu, srebrnu i bronzanu. Najsjajnije odličje pripalo je Milki Zdjelar i Milici Mladenović u dubl skulu, srebrne su bile u četverac skulu Maša Vasić, Milica Pejović, Jelena Vukelić i Teodora Stevanovska. Bronzanu medalju u dubl skulu osvojile su Ana Soldatović i Nevena Stevanović.\nJedina medalja u konkurenciji pionira, srebrna, pripala je Božidaru Kovačeviću i Dimitriju Simiću u dubl skulu.\nU konkurenciji juniora solidan rezultat zabeležili su Lazar Ristić i Marko Torbica plasmanom na četvrto, odnosno sedmo mesto. U konkurenciji kadeta peti je bio Miroslav Jovanović, a kod pionira Matija Bančov je zauzeo 12. mesto.\nZlatno odličje, nekako po tradiciji, kada se pojavi na šampionatu, pripalo je Nikoli Otaševiću u konkurenciji veterana od 40 do 49 godina.\nPrvo naredno takmičenje na kome bi trebalo da nastupe smederevski veslači je Kroacija Open u Zagrebu 14. i 15. aprila.


Obama u poslednjoj poseti Aziji, neizvesna pozicija SAD – NovostiDana.rs\nObama u poslednjoj poseti Aziji, neizvesna pozicija SAD\nVAŠINGTON – Američki predsednik Barak Obama ove nedelje kreće u poslednju posetu azijsko-pacifičkom regionu, u svetlu neizvesne budućnosti zaokreta američke spoljne politike ka tom području.\nObama će sa liderima drugih zemalja razmotriti niz pitanja na samitu G20, koji u nedelju počinje u kineskom gradu Hangžu.\nPosle toga će u Vijentijanu, glavnom gradu Laosa, učestovati na samitu zemalja jugoistočne Azije odnosno ASEAN-a i samitu država istočne Azije.\nObamin plan da tokom 11. i poslednje azijske turneje na položaju predsednika pozicionira Ameriku kao regionalnog lidera zavisi od toga da li u SAD može da pridobije podršku za sporazum o Trans-pacifičkom partnerstvu.\n„Trenutno sam ja predsednik i podržavam taj sporazum. I smatram da imam bolje argumente“, poručio je Obama koji mora da ubedi Kongres da ratifikuje dogovor 12 zemalja, poznat kao TPP, preneo je Glas Amerike.\nObama se, međutim, suočava sa otporom tokom izborne godine, a oba predsednička kandidata su protiv sporazuma.\n„Povući ćemo se iz sporazuma pre nego što ikada bude realizovan“ poručio je republikanski predsednički kandidat Donald Tramp.\nKandidat demokrata Hilari Klinton je rekla da je „protiv sporazuma sada, i posle izbora i kada bude na položaju predsednika“.\nStručnjaci ocenjuju da će, čak i sa uspesima na diplomatskom i bezbednosnom planu, bez Trans-pacifičkog trgovinskog partnerstva, ekonomska komponenta zaokreta američke spoljne politike doživeti neuspeh.\n„Ako TPP nestane, nestaće i kredibilnost“, smatra Daglas Pal iz Zadužbine Karnegi.\nOn je naveo da će azijske zemlje biti skeptične jer će imati samo jedan izbor – Kinu.\n„Sjedinjene Države će im biti manje interesantne“, kazao je Pal.\nNa samitima ASEAN i zemalja istočne Azije u Laosu, Obama će pokušati da uveri članice u rešenost SAD da nastave politiku okretanja ka azijsko-pacifičkom regionu.\nNa samitu G20 Obama će preneti kineskom predsedniku Sji Đinpingu da Vašington nije protiv sve moćnije Kine.


Ford iznad svih očekivanja | Ekonomist\nDrugi najveći američki proizvođač automobila, Ford, zabilježio je u drugom kvartalu značajno bolji rezultat od onog koji su predviđali analitičari.\nDobri rezultati su posljedica dobre prodaje u Sjevernoj Americi, posebno modela “pik-ap F-150”.\nU posmatranom tromjesječju kompanija Ford motor ostvarila je neto profit od 1,89 milijardi dolara (1,7 milijardi evra), što iznosi 47 centi po akciji, a to je 10 centi više od konsenzusa analitičara, prenio je Rojters.\nU Sjevernoj Americi operativni profit u drugom kvartalu bio je na rekordnom nivou od 2,6 milijardi dolara, uz operativnu maržu od 11,1 odsto, dodaje se u saopštenju kompanije.\nNa rast prihoda u tom regionu naročito su doprinijeli novi modeli vozila, kao što su “F-150” i terenska vozila “edž” (Edge) i “iksplorer” (explorer).\nFord je za Sjevernu Ameriku zadržao godišnju pognozu operativnog profita, očekujući izmedju 8,5 i 9,5 milijardi dolara.\nU regionu Azija-Pacifik operativni profit skočio je 21 odsto u odnosu na drugi kvartal prošle godine, na 192 miliona dolara, uprkos usporavanju kineskog tržista vozila, najvećeg u svijetu.\nU vezi sa slabljenjem tržišta automobila u Kini, iz Forda su prognozu prodaje u toj zemlji za cijelu tekuću godinu oborili sa prethodno predviđenih 24,5 do 26,5 miliona vozila na 23 do 24 miliona, očekujući da će do kraja decenije u Kini njihova godišnja prodaja ipak dostići 30 miliona jedinica.\nUkupni prihodi ove grupe u periodu april-juni iznosili su 37,3 milijarde dolara, što je takodje iznad očekivanja ekonomista, dok su u istom razdoblju godinu ranije, vrijedjeli 35,4 milijarde dolara.\nOznake Breaking Edge explorer Ford Ford motor pik-ap F-150\nŠel preuzima BP i sječe 6.500 mjesta